ரியல் குத்துச்சண்டை வீராங்கனையான ரித்திகா சிங் , சினிமாவிலும் குத்துசண்டை வீராங்கனையாக இயக்குனர் சுதா இயக்கத்தில் , மாதவன் நாயகனாக நடித்த இறுதிச்சுற்று படத்தில் அறிமுகமானார் . முதல் படத்திலேயே தனது எதார்த்தமான நடிப்பால் பலரது கவனத்தையும் ஈர்த்ததால் அவரை தேடி பல பட வாய்ப்புகள் குவிய தொடங்கியது . ரித்திகா சிங் குத்துசண்டை வீராங்கனையாக இருந்தாலும் கதைக்கு முக்கியத்துவம் கொடுக்கும் படங்களை தேர்ந்தெடுத்து நடித்து வருகிறார் . இறுதி சுற்று படத்தை தொடர்ந்து அவரது நடிப்பில் வெளிவந்த ஆண்டவன் கட்டளை , படமும் ரசிகர்களிடம் நல்ல வரவேற்பை பெற்றது . இந்நிலையில் தற்போது லாரன்சுடன் சிவலிங்கா படங்களில் நடித்துள்ளார் . அந்த படங்களைத் தொடர்ந்து சில படங்களில் நடிக்க பேசி வந்தவர் தற்போது செல்வா இயக்கத்தில் அரவிந்த்சாமி நாயகனாக நடிக்கும் படத்தில் நடிக்க கமிட்டாகியுள்ளார் . மேலும் , இந்த படத்தில் அரவிந்த்சாமிக்கு ஜோடியாக ரித்திகா சிங் மட்டுமின்றி நடிகை சாந்தினியும் நடிக்கிறார் . இவர்கள் தவிர மற்றுமொரு கதாபாத்திரத்திற்காக சில நடிகைகளிடம் பேச்சுவார்த்தை நடைபெற்று வருவதாக கூறப்படுகிறது . தனி ஓவருவன் வெற்றிக்கு பிறகு வில்லத்தனமான கதைகளில் கவனம் செலுத்தி வந்த அரவிந்த்சாமி , இந்த படத்தில் குடும்ப சூழல் கதையில் நடிக்கிறார் . அடுத்த மாதம் 13 - ந்தேதி முதல் இந்த படத்தின் படப்பிடிப்பில் கலந்து கொள்கிறார் அரவிந்த் சாமி .


நம்பிக்கை வாக்கெடுப்புக்கு பழனிசாமி அரசு தயாராக இருப்பதாக அமைச்சர் ஜெயக்குமார் தெரிவித்துள்ளார் . முதல்வர் பழனிசாமிக்கு எதிராக தினகரன் ஆதரவு 18 எம் . எல் . ஏக்கள் ஆளுநரிடம் கடிதம் கொடுத்தனர் . இதையடுத்து அவர்கள் தகுதிநீக்கம் செய்யப்பட்டனர் . தமிழ்நாட்டில் ஆட்சியமைக்க பெரும்பான்மையான 118 எம் . எல் . ஏக்கள் தேவை . ஆனால் , திமுக கூட்டணி 98 எம் . எல் . ஏக்களை பெற்றுள்ளது . தினகரன் மற்றும் அவரது ஆதரவு எம் . எல் . ஏக்கள் என அவர்கள் 19 பேர் . இந்த இரண்டும் சேர்த்தே 117 . இரட்டை இலையில் போட்டியிட்டு வென்ற கருணாஸ் , தமிமுன் அன்சாரி , தனியரசு ஆகிய மூவரும் பழனிசாமி அரசுக்கு முழுமையான ஆதரவை தெரிவிக்கவில்லை . அப்படியிருக்கையில் , பழனிசாமி அரசுக்கு பெரும்பான்மை இல்லாத நிலை உள்ளது . இந்நிலையில் , தமிழ்நாட்டில் மைனாரிட்டி அரசு நீடிப்பதற்கு மத்திய அரசுதான் காரணம் எனவும் நம்பிக்கை வாக்கெடுப்பு நடத்தப்பட வேண்டும் எனவும் எதிர்க்கட்சித் தலைவர் ஸ்டாலின் வலியுறுத்திவருகிறார் . ஆனால் , அதேநேரத்தில் , திமுகவும் தினகரனும் இணைந்து ஆட்சியை கவிழ்க்க முயல்வதாக ஆட்சியாளர்கள் குற்றம்சாட்டுகின்றனர் . இந்நிலையில் , இன்று செய்தியாளர்களிடம் பேசிய அமைச்சர் ஜெயக்குமார் , ஸ்டாலின் விமர்சிப்பது இது குதிரை பேர அரசு அல்ல . குதிரை வேக அரசு . ஆட்சியைக் கலைக்க வேண்டும் என்ற ஸ்டாலின் , தினகரனின் கனவு பலிக்காது . சட்டசபையில் நம்பிக்கை வாக்கெடுப்பு சந்திக்க ஆட்சியாளர்கள் தயாராகவே இருப்பதாக தெரிவித்தார் .


8 அணிகள் இடையிலான 3–வது இந்தியன் சூப்பர் லீக் ( ஐ . எஸ் . எல் ) கால்பந்து தொடர் இந்தியாவின் பல்வேறு நகரங்களில் நடந்து வருகிறது . இதில் ஒவ்வொரு அணியும் மற்ற அணியுடன் தலா 2 முறை மோத வேண்டும் . லீக் முடிவில் முதல் 4 இடங்களை பிடிக்கும் அணிகள் அரைஇறுதிக்கு முன்னேறும் . இந்த நிலையில் கொச்சியில் ஞாயிற்றுக் கிழமை இரவு அரங்கேறிய 9–வது லீக்கில் கேரளா பிளாஸ்டர்சும் , டெல்லி டைனமோசும் மோதின . இரு அணிக்கும் பல நல்ல வாய்ப்புகள் கிடைத்த போதிலும் கோலாக்க தவறின . கடைசி நிமிடம் வரை இதே நிலை நீடித்ததால் திரண்டு இருந்த 54 ஆயிரத்திற்கும் மேற்பட்ட இரசிகர்கள் ஏமாற்றத்திற்கு உள்ளானார்கள் . அதே சமயம் அவ்வப்போது முரட்டு ஆட்டம் தலைதூக்கியது . குறிப்பாக 83–வது நிமிடத்தில் டெல்லி வீரர் புருனே பெலிசரி பந்தை உதைக்க முயற்சித்த போது , அது கேரளாவின் எலாட்ஜி நோயே மீது பட்டது . இதனால் ஆத்திரம் அடைந்த எலாட்ஜி நோயே அவரை அடிப்பது போல் எகிறியதால் பரபரப்பு ஏற்பட்டது . சக வீரர்களும் , நடுவரும் தலையிட்டு சமாதானப்படுத்தினர் . முடிவில் இந்த சீசனில் கோல் இன்றி ( 0–0 ) டிரா ஆன முதல் ஆட்டமாக இது அமைந்தது . போட்டியில் இன்று ஓய்வு நாளாகும் . நாளை இரவு 7 மணிக்கு நடக்கும் ஆட்டத்தில் மும்பை சிட்டி – அட்லெடிகோ டீ கொல்கத்தா அணிகள் மோதுகின்றன .


ஸ்ரீ வாராகி அம்மன் பிக்சர்ஸ் தயாரிப்பில் உருவாகியுள்ள படம் ' சிவா மனசுல புஷ்பா ' . . நடிகர் வாராகி தயாரித்து இயக்கி நடித்திருக்கும் இந்தப்படத்தின் டைட்டில் அறிவிக்கப்பட்டதுமே அரசியல் அரங்கில் அதிர்வலைகளை எழுப்பி படத்தின் மீதான எதிர்பார்ப்பையும் இரு மடங்காக்கி விட்டது . அந்த மகிழ்ச்சியுடன் படத்தை முடித்துவிட்டு , சென்சாருக்கு சான்றிதழ் பெற சென்றவர்களுக்கு அந்த டைட்டிலாலேயே பிரச்சனை உருவாகியுள்ளது . என்ன நடந்தது என கேட்டால் படத்தின் இயக்குர் வாராகி கொந்தளிக்கிறார் . " கடந்த ஜூலை - 16ஆம் தேதி ' சிவா மனசுல புஷ்பா படத்தை சென்சார் அதிகாரிகளுக்கு திரையிட்டு காட்டினோம் . . படத்தை பார்த்தவர்கள் , சில அரசியல் வசனங்கள் , கிளாமர் காட்சிகள் , சில அரசியல்வாதிகள் பெயர்கள் உள்ளிட்ட சிலவற்றை நீக்க சொன்னார்கள் . சென்சார் போர்டில் உள்ள உறுப்பினர்களுக்கு ஒரு படத்திற்கு சான்றிதழ் அளிக்க என்ன தகுதி உள்ளது . . ? . சினிமாவுக்கு சம்பந்தமே இல்லாதவர்கள் உட்கார்ந்துகொண்டு படம் பார்த்தால் அவர்களுக்கு எப்படி எங்களின் வலி தெரியும் . . ? என அப்போது சென்சார் அதிகாரிகளுடன் நான் விவாதத்தில் ஈடுபட்டேன் . இவற்றையெல்லாம் குறித்துக்கொண்டு டில்லியில் உள்ள கமிட்டிக்கு அனுப்பி வைத்தார்கள் . டெல்லியில் இருந்து மேலும் ஒரு அதிர்ச்சியாக சென்சாரில் நீக்க சொன்ன விஷயங்களுடன் படத்தின் டைட்டிலையும் மாற்ற சொல்லி இன்னொரு உத்தரவும் சேர்ந்து வந்தது . அதுமட்டுமல்ல அதிரடி அரசியல் வசனங்களை மியூட் பண்ண சொல்லி , அதையே காரணம் காட்டி இந்தப்படத்தை தமிழ்நாட்டில் வெளியிட தடை விதிக்கிறோம் என சொன்னார்கள் . ஆனால் அதற்கு ஒப்புக்கொள்ளாமல் நாங்கள் டெல்லியில் அப்பீல் பண்ணி இருக்கிறோம் . படத்தை பொறுத்தவரை நாங்கள் யாரையும் குறிப்பிட்டு சொல்லவில்லை . நிகழ்கால சம்பவங்களைத்தான் கற்பனை கலந்து படமாக்கி இருக்கிறோம் . . அப்படியே இந்தப்படத்தை பார்த்துவிட்டு அதில் உள்ள கதாபாத்திரம் நாமாகத்தான் இருக்குமோ என யாருக்காவது தோன்றினால் அதற்கு நான் பொறுப்பல்ல ஆனால் சென்சாரோ நாங்கள் யாரையோ குறிப்பிட்டு சொல்கிற மாதிரி நினைக்கிறது . . . இந்த பிரச்சனையின் பின்னணியில் சில அரசியல்வாதிகள் இருப்பார்களோ என்கிற சந்தேகம் எழுகிறது . காரணம் இதைவிட மோசமான சில படங்களுக்கும் சினிமாவை கிண்டலடித்து எடுக்கப்படும் படங்களுக்கெல்லாம் மட்டும் எப்படி உடனே சான்றிதழ் கிடைக்கிறது . ? எத்தனையோ பொதுநல வழக்குகளை நான் பார்த்துள்ளேன் . . இந்த பிரச்னையையும் முறைப்படி சந்தித்து படத்தை வெளியிடுவேன் . . அதற்காக ரிவைசிங் கமிட்டி செல்லவும் , தேவைப்பட்டால் நீதிமன்றம் சென்று எங்களுக்கான நியாயத்தை பெற்று அடுத்த மாதம் படத்தை ரிலீஸ் செய்யவும் தயங்கமாட்டேன் " என்கிறார் வாராகி எதையும் சந்திக்கும் துணிவுடன் கூறியுள்ளார் .


அதிமுக பொது செயலாளராக தினகரன் பொறுப்பேற்றதில் இருந்து , அவரது தளபதியாக வலம் வந்து கொண்டிருப்பவர் அமைச்சர் விஜயபாஸ்கர் . அதனால் முதலமைச்சர் உள்பட எந்த அமைச்சரையும் அவர் சீண்டுவதும் இல்லை , மதிப்பதும் இல்லை . விஜயபாஸ்கர் ஒரு டாக்டர் என்பதால் , ஜெயலலிதாவின் மரணம் மற்றும் சிகிச்சை குறித்த கேள்விகளுக்கு எல்லாம் , அவரையே பதில் சொல்ல அனுமதித்தார் தினகரன் . அத்துடன் , ஆர் . கே . நகர் தொகுதியின் பணப்பட்டுவாடா மற்றும் கணக்கர் பொறுப்புக்களையம் அவரிடமே ஒப்படைத்தார் தினகரன் . அவரும் தினகரனின் நம்பிக்கைக்கு ஏற்றவாறு நடந்து வந்தார் . இந்நிலையில் , தினகரனின் பண பட்டுவாடா , தமது அணிக்கு வரவேண்டிய வாக்குகளை சிதறடித்துவிடும் என்று பன்னீர்செல்வம் பயந்தார் . மேலும் , பிரச்சாரத்தின்போது ஓ . பி . எஸ்ஸுக்கு நேரடியாக பதில் சொல்லும் வேலையையும் திறம்பட செய்து வந்தார் விஜயபாஸ்கர் . அது விஜயபாஸ்கர் மீதான பன்னீரின் கோபம் மேலும் அதிகரிக்க காரணமாக அமைந்து விட்டது . இந்நிலையில் , பணப்பட்டுவாடா முழுவதும் விஜயபாஸ்கர் கையில் இருப்பதை அறிந்து வைத்திருந்த பன்னீர் தரப்பு , அது தொடர்பான வீடியோ ஆதாரங்களை மத்திய அமைச்சர் ஒருவரிடம் கொடுத்தது . மேலும் , தினகரன் வீட்டை ரைடு பண்ணுவதை விட , விஜயபாஸ்கர் வீட்டை ரைடு செய்தால் நல்லது என்றும் அப்போது பன்னீர் தரப்பு சம்பந்தப்பட்ட அமைச்சரிடம் கூறி இருந்தது . இதை எப்படியோ அறிந்து அப்செட் ஆன விஜயபாஸ்கர் , அன்று மதியமே , உடல்நிலை சரியில்லை என்று சொல்லி வீட்டுக்கு வந்து விட்டார் . உண்மையில் உடம்புக்கு ஒன்றும் இல்லை மனதுதான் சரியில்லை . பன்னீர் தரப்பினர் கொடுத்த ஐடியாவின் அடிப்படையிலேயே விஜயபாஸ்கர் , அவரது ஆதரவாளர்கள் , சுகாதாரத்துறை அதிகாரிகள் உள்ளிட்ட பலரது வீட்டிலும் நேற்று ரைடு நடத்தப்பட்டதாக சொல்லப்படுகிறது . இதை அறிந்து , தினகரன் தரப்பு மிகவும் கொதித்து போயுள்ளதாக , அவரது ஆதரவாளர்கள் கூறுகின்றனர் .


ஐக்கிய அரபு எமிரேட்சில் ஆசிய கோப்பை கிரிக்கெட் தொடர் நடைபெற்றது . . துபாயில் நடந்த இறுதிப் போட்டியில் இந்தியா - வங்கதேசம் அணிகள் மோதின . ' டாஸ் ' வென்ற இந்திய அணி கேப்டன் ரோகித் பவுலிங் தேர்வு செய்தார் . இந்திய அணியில் ரோகித் , தவான் , புவனேஷ்வர் , பும்ரா , சகால் அணிக்கு திரும்பினர் . வங்கதேச அணிக்கு லிட்டன் தாஸ் , மெகிதி ஹசன் ஜோடி அபார துவக்கம் தந்தது . புவனேஷ்வரின் 5வது ஓவரில் லிட்டன் அடுத்தடுத்து பவுண்டரி அடித்தார் . தொடர்ந்து மிரட்டிய இவர் சகால் பந்துவீச்சில் இரண்டு சிக்சர் பறக்கவிட்டார் . குல்தீப் பந்தை மெகிதி பவுண்டரிக்கு அனுப்பினார் . இவர்களை பிரிக்க கேதர் ஜாதவை அழைத்தார் ரோகித் . இதற்கு கை மேல் பலன் கிடைத்தது . இவரது ' சுழலில் ' முதல் விக்கெட்டுக்கு 120 ரன்கள் எடுத்தபோது , மெகிதி 32 ரன்களில் ஆட்டமிழந்தார் . சகால் வீசிய பந்தில் இம்ருல் 2 ரன்களிலும் , முஷ்பிகுர் 5 ரன்களிலும் வெளியேறினர் . மிதுன் 2 ரன்கள் மட்டுமே எடுத்து அவுட் ஆனதால் இந்திய ரசிகர்கள் ஆர்ப்பரித்தனர் . குல்தீப் ' சுழல் ' வலையில் மகமதுல்லா 4 ரன்களும் , லிட்டன் தாஸ் 121 ரன்களும் , மொர்டசா 7 ரன்களிலும் வெளியேறினர் . அதற்குப் பின் வந்தவர்கள் ஏமாற்றியபோதும் , சவுமியா சர்கார் 33 ரன்கள் எடுத்து அந்த அணிக்கு சற்று ஆறுதல் அளித்தார் . ஆட்ட முடிவில் , வங்கதேச அணி 48.3 ஓவரில் 222 ரன்களுக்கு ஆல் அவுட்டானது . இந்தியா சார்பில் அதிகபட்சமாக குல்தீப் 3 விக்கெட் வீழ்த்தினார் . இதைத் தொடர்ந்து 223 ரன்கள் எடுத்தால் வெற்றி என்ற இலக்குடன் களமிறங்கிய இந்திய அணிக்கு ரோகித் மற்றும் தவான் நல்ல துவக்கம் தந்தனர் . ஆனால் அதிர்ச்சி அளிக்கும் விதமாக நஜ்முல் பந்தில் தவான் 15 ரன்கள் எடுத்திருந்போது அவுட்டானார் . இதையடுத்து களமிறங்கிய ராயுடு 2 ரன்கள் மட்டுமே எடுத்து ரசிகர்களை ஏமாற்றினார் . இதைத் தொடர்ந்து முஷ்தபிஜுர் ருபைல் பந்தில் ரோகித் 48 ரன்கள் எடுத்து ஆட்டமிழந்தார் . அடுத்து தினேஷ் கார்த்திக் , தோனி இணைந்து நிதானமாக விளையாடினர் . நான்காவது விக்கெட்டுக்கு 54 ரன்கள் சேர்த்தபோது , தினேஷ் கார்த்திக் 37 ரன்களில் அவுட்டானார் . முஸ்தபிஜுர் ' வேகத்தில் ' தோனி 36 ரன்களில் அவுட்டாக , நெருக்கடி ஏற்பட்டது . அடுத்து ஜாதவ் தொடைப்பகுதி காயம் காரணமாக வெளியேறினார் . இருப்பினும் , ஜடேஜா , புவனேஷ்வர் இணைந்து நம்பிக்கை அளித்தனர் . ருபைல் பந்தை புவனேஷ்வர் சிக்சருக்கு பறக்கவிட்டார் . ஆனால் ஜடேஜா 23 ரன்களில் ஆட்டமிழந்தார் . அப்போது காயத்துடன் மீண்டும் களமிறங்கினார் ஜாதவ் . ஆனால் புவனேஷ்வர் 21 ரன்களில் அவுட்டாக , இந்திய ரசிகர்கள் பதட்டம் அடைந்தனர் . இறுதியில் மகமதுல்லா வீசிய கடைசி ஓவரில் வெற்றிக்கு 6 ரன்கள் தேவைப்பட்டது . முதல் ஐந்து பந்தில் 5 ரன்கள் கிடைக்க , கடைசி பந்தில் ஒரு ரன் தேவைப்பட்டது . அப்போது கடைசிப் பந்தில் ஜாதவ் பந்தை பின் பக்கம் தட்டி விட்டு அதிரடியாக ஒரு ரன் எடுத்தார் . அந்த கடைசி நேர பரபரப்பில் ரசிகர்கள் சீட்டின் நுனிக்கே வந்துவிட்டனர் . கடைசியில் , இந்திய அணி 50 ஓவரில் 7 விக்கெட்டுக்கு 223 ரன்கள் எடுத்து ' த்ரில் ' வெற்றி பெற்றது . ஜாதவ் 23 ரன்களிலும் , குல்தீப் 5 ரன்கள் எடுத்தும் அவுட் ஆகாமல் இருந்தனர் . ஆசிய கோப்பை வரலாற்றில் இந்திய அணி இதுவரை 6 முறை ( 1984,1988,1990 - 91,1995,2010,2016 ) கோப்பை வென்றிருந்தது . தற்போது மீண்டும் அசத்திய இந்தியா 7வது முறையாக சாம்பியன் பட்டத்தை வசப்படுத்தியது .


லட்சுமிபுரத்தில் உள்ள கிணற்றை பொறுத்தவரை எங்கள் மீது எந்த தவறும் இல்லை எனவும் உண்மை நிலை விரைவில் தெரிய வரும் எனவும் முன்னாள் முதலமைச்சர் பன்னீர்செல்வம் தெரிவித்துள்ளார் . பெரியகுளம் அருகே உள்ள லெட்சுமிபுரத்தில் ஒபிஎஸ்க்கு சொந்தமான ராட்சத கிணறு ஒன்று உள்ளது . இதையடுத்து அப்பகுதியில் மிகுந்த குடிநீர் தட்டுப்பாடு நிலவுவதாக கூறப்படுகிறது . குடிநீர் தட்டுப்பாட்டுக்கு காரணம் அப்பகுதியில் தோண்டப்பட்டுள்ள ராட்சத கிணறு தான் எனவும் , அது முன்னாள் முதலமைச்சர் ஓபிஎஸ்க்கு சொந்தமானது எனவும் , அப்பகுதி மக்கள் குற்றம் சாட்டி வந்தனர் . இதுகுறித்து பலமுறை புகார் அளித்தும் இதுவரை எவ்வித நடவடிக்கையும் எடுக்காததால் ஆத்திரமடைந்த கிராம மக்கள் ஓபிஎஸ் தோட்டத்தை நோக்கி படையெடுத்து கிணற்றை முற்றுகையிடும் போராட்டத்தில் ஈடுபட்டு வருகின்றனர் . இதனால் அப்பகுதியில் பெரும் பரபரப்பு நிலவி வருகிறது . இந்நிலையில் மதுரை வந்த ஒபிஎஸ் செய்தியாளர்களை சந்தித்தார் . அப்போது , லட்சுமிபுரத்தில் உள்ள கிணற்றை பொறுத்தவரை எங்கள் மீது எந்த தவறும் இல்லை எனவும் உண்மை நிலை விரைவில் தெரிய வரும் எனவும் தெரிவித்தார் .


பாண்டியாவும் அஷ்வினும் பொறுப்புடன் ஆடியிருந்தால் போட்டி வேறு மாதிரியாக திரும்பியிருக்கும் என இந்திய அணியின் பேட்டிங் பயிற்சியாளர் சஞ்சய் பங்கார் கருத்து தெரிவித்துள்ளார் . இங்கிலாந்துக்கு எதிரான நான்காவது டெஸ்ட் போட்டியில் இங்கிலாந்து அணி முதல் இன்னிங்ஸில் 246 ரன்கள் எடுத்தது . இதையடுத்து முதல் இன்னிங்ஸை ஆடிய இந்திய அணி 273 ரன்கள் எடுத்தது . இந்திய அணி முதல் 50 ரன்களுக்கே 2 விக்கெட்டுகளை இழந்தது . அதன்பிறகு கோலி - புஜாரா ஜோடி பொறுப்பாக ஆடி இந்திய அணியை மீட்டெடுத்தது . இந்த ஜோடி மூன்றாவது விக்கெட்டுக்கு 92 ரன்களை சேர்த்தது . கோலி 46 ரன்களில் அவுட்டானதும் , ரஹானே , ரிஷப் பண்ட் , பாண்டியா , அஷ்வின் ஆகியோர் அடுத்தடுத்து வெளியேறினர் . இந்திய அணி 181 ரன்கள் எடுத்திருந்த நிலையில் , 5வது விக்கெட்டாக ரிஷப் பண்ட் அவுட்டானார் . அதன்பிறகு அடுத்த 14 ரன்கள் எடுப்பதற்குள் பாண்டியா , அஷ்வின் , ஷமி ஆகிய மூன்று விக்கெட்டுகளை இழந்தது இந்திய அணி . மறுமுனையில் அபாரமாக ஆடிவந்த புஜாராவிற்கு பாண்டியாவும் அஷ்வினும் பொறுப்பாக ஆடி ஒத்துழைப்பு கொடுத்திருந்தால் , இந்திய அணி அதிகமான ஸ்கோரை அடித்திருக்க முடியும் . ஆனால் அவர்கள் இருவரும் அதை செய்ய தவறிவிட்டனர் . பாண்டியா 4 ரன்களிலும் அஷ்வின் 1 ரன்னிலும் வெளியேறினர் . இதுதொடர்பாக கருத்து தெரிவித்துள்ள இந்திய அணியின் பேட்டிங் பயிற்சியாளர் சஞ்சய் பங்கார் , பாண்டியாவும் அஷ்வினும் பொறுப்பை உணர்ந்து , ஷாட்களை ஆட கவனமாக பந்துகளை தேர்வு செய்திருக்க வேண்டும் . பேட்டிங் ஆடுவதற்கு மட்டும் வீரர்கள் பயிற்சி பெறவில்லை . எந்த நேரத்தில் எப்படி ஆட வேண்டும் என்பதற்கும்தான் வீரர்கள் பயிற்சி பெறுகிறார்கள் . அப்படியிருக்கையில் ஆட்டம் நன்றாக போய்க்கொண்டிருந்த சூழலில் , இருவரும் அடுத்தடுத்து விக்கெட்டுகளை இழந்தது அணிக்கு பின்னடைவை ஏற்படுத்திவிட்டது . களத்தில் தன்னை நிலைநிறுத்தி கொள்வதற்கு முன்பாக மொயின் அலியின் பந்தை அஷ்வின் ஸ்வீப் ஷாட் ஆடமுயன்றார் . அது அந்த நேரத்தில் தேவையே இல்லை . ஹர்திக் பாண்டியா அடித்த ஷாட்டும் தேவையில்லாதது . அந்தப் பந்தை தவிர்த்து ஆடி இருக்கலாம் என சஞ்சய் பங்கார் விமர்சித்துள்ளார் .


பணப்பட்டுவாடா குறித்த புகார் காரணமாக , நாளை மறுதினம் நடக்கவிருந்த ஆர் . கே . நகர் இடைத்தேர்தலை , தேர்தல் ஆணையம் ரத்து செய்து அறிவிப்பு வெளியிட்டுள்ளது . இதுகுறித்து , வேட்பாளர்கள் மற்றும் தலைவர்கள் கூறியுள்ள கருத்துக்கள் பின்வருமாறுஃ - ஜனநாயக படுகொலைஃ தினகரன் ஆர் . கே . நகரில் தேர்தலை நிறுத்தியது ஜனநாயக படுகொலை என்று தினகரன் கூறியுள்ளார் . தாம் வெற்றி பெற்றுவிடுவேன் என்பதை அறிந்தே தேர்தல் நிறுத்தப்பட்டுள்ளதாகவும் அவர் தெரிவித்துள்ளார் . வாக்காளர்களுக்கு பணம் கொடுக்க கூடாது என்ற நிலையை உருவாக்கவே தேர்தல் ரத்துஃ ஓ . பி . எஸ் வருமானவரித்துறை கைப்பற்றிய ஆவணங்கள் அடிப்படையில் தேர்தல் ஆணையம் இடைத்தேர்தலை ரத்து செய்துள்ளது ; மிக விரைவில் தேர்தல் நடைபெறும் . வாக்காளர்களுக்கு பணம் கொடுக்கக்கூடாது என்ற நிலையை உருவாக்கவே தேர்தல் ரத்து செய்யபட்டு உள்ளது . இவ்வாறு அவர் கூறினார் . வேட்பாளரை தகுதி நீக்கம் செய்யவேண்டும்ஃ தீபா தேர்தலில் ரத்துசெய்து பயன் இல்லை , பணத்தால் தேர்தலில் வெற்றி பெற நினைக்கும் வேட்பாளரை தகுதி நீக்கம் செய்ய வேண்டும் என்று தீபா டுவிட்டரில் கருத்து தெரிவித்துள்ளார் . பண பட்டுவாடாவுக்கு பதிலடிஃ தமிழிசை தேர்தல் ஆணையத்தின் அறிவிப்பு வரவேற்கதக்கது . குறிப்பாக நேர்மயைாக தேர்தல் நடத்தும் சூழ்நிலையில் வரும் போது தேர்தல் நடத்தப்படும் என அறிவித்திருப்பது , மீண்டும் தேர்தல் நடந்தால் பணப்பட்டுவாடா நடக்கும் என கூறியவர்களுக்கு பதிலடி என்று தமிழிசை செளந்திரராஜன் கூறியுள்ளார் . ஆர் . கே . நகரில் பட்டுவாடா செய்யப்பட்டது நல்ல பணமா ? ப . சிதம்பரம் உயர் மதிப்புடைய ரூபாய் நோட்டு ஒழிப்பு நடவடிக்கையானது கருப்பு பணத்தை முடிவுக்கு கொண்டு வந்து உள்ளது என்று நம்மிடம் தெரிவிக்கப்பட்டது . ஆனால் ஆ . கே . நகரில் பட்டுவாடா செய்யப்பட்டது நல்ல பணமா ? என்று ப . சிதம்பரம் கேள்வி எழுப்பி உள்ளார் . தேர்தல் ரத்தானதால் எந்த பயனும் இல்லைஃ திருமாவளவன் தேர்தல் ரத்தால் எந்த பயனும் இல்லை . தேர்தல் நடைமுறையில் மாற்றங்கள் கொண்டு வரப்பட வேண்டும் . தேர்தல் ஆணையம் கடைசி நேரத்தில் பணப்பட்டுவாடாவை கண்டு பிடித்ததை போல் ரத்து செய்தது வேதனை அளிக்கிறது . வெளியூர் ஆட்களை ஆர் . கே . நகரில் இருந்து தேர்தல் ஆணையத்தால் கடைசி வரை வெளியேற்ற முடியவில்லை


நான்கைந்து குறும்படங்களை ஒன்றிணைத்து முழு திரைப்படமாக உருவாகும் ' அந்தாலஜி ' வகைப்படங்களை பார்த்திருப்பீர்கள் . அதில் இடம்பெறும் குறும்படங்கள் ஒன்றுக்கொன்று தொடர்பு இருக்காது . . ஒவ்வொன்றும் ஒவ்வொரு கதைக்களத்தில் இருக்கும் . வெவ்வேறு இயக்குனர்கள் இயக்கியிருப்பார்கள் . . அந்தந்த குறும்படங்களின் க்ளைமாக்ஸ் அந்தந்த குறும்படங்களின் இறுதியிலேயே இடம்பெற்றிருக்கும் . . இதுதான் உலக சினிமாவிலும் வழக்கமாக இருந்து வருகிறது . ஆறு அத்தியாயங்களின் முடிவும் , படத்தில் இறுதியாய் வரும் க்ளைமேக்ஸில் ஆனால் ‘6 அத்தியாயம்’ திரைப்படத்தில் , முதல் முறையாய் உலக சினிமா வரலாற்றில் அமானுஷ்யம் என்பதை மட்டுமே கருவாய் கொண்டு உருவாக்கப்பட்ட ஆறு அத்தியாயங்களை , ஆறு இயக்குனர்கள் இயக்கி , இந்த ஆறு அத்தியாயங்களின் முடிவும் வழக்கம்போல அத்தியாயங்களின் முடிவில் சொல்லப்படாமல் , படத்தில் இறுதியாய் வரும் க்ளைமேக்ஸில் தனித்தனியாய் சொல்லப்படுகிறது . இது உலக அளவில் முதல் முயற்சி என்றே சொல்லலாம் . இயக்குனர் கேபிள் சங்கர் பிரபல எழுத்தாளரும் , தொட்டால் தொடரும் பட இயக்குனருமான கேபிள் சங்கர் இவற்றில் ஒரு அத்தியாத்தை எழுதி இயக்கியிருக்கிறார் . தவிர படத்தின் எக்ஸிக்யூட்டிவ் தயாரிப்பாளராகவும் இவர் பணியாற்றியிருக்கிறார் . எழுத்தாளர் அஜயன் பாலா இன்னொரு அத்தியாயத்தை பிரபல எழுத்தாளர் அஜயன் பாலா எழுதி இயக்கியுள்ளார் . எழுத்தாளர் மட்டுமல்லாமல் மனிதன் , சென்னையில் ஒரு நாள் , வனயுத்தம் , வனமகன் ஆகிய படங்களின் மூலம் ஒரு வசனகர்த்தாவாகவும் அடையாளம் காணப்பட்டவர் இவர் . . தற்போது இதில் ஒர் அத்தியாயத்தை எழுதி , இயக்குவதன் மூலம் முதல் முறையாய் இயக்குனராகவும் அறிமுகமாகிறார் . இவர்களுடன் தயாரிப்பாளர் சங்கர் தியாகராஜன் , லோகேஷ் , ‘லைட்ஸ் ஆன் மீடியா’ சுரேஷ் , குறும்பட உலகில் பிரபலமான ஸ்ரீதர் வெங்கடேசன் ஆகியோரும் மீதி நான்கு அத்தியாயத்தை இயக்கியுள்ளார்கள் . இயக்குனர் எஸ் . எஸ் . ஸ்டான்லி பிரபல இயக்குனர் எஸ் . எஸ் . ஸ்டான்லி முக்கிய வேடத்தில் நடித்துள்ள இந்த படத்தில் ‘தொட்டால் தொடரும்’ நாயகன் தமன் , ‘விஜய் டிவி புகழ்’ விஷ்ணு , ‘பசங்க’ கிஷோர் , ‘குளிர் 100’ சஞ்சய் , ‘நான் மகான் அல்ல’ வினோத் , பேபி , வீர சிவாஜி , நிசப்தம் படங்களில் நடித்த பேபி சாதன்யா ஆகியோருடன் மேலும் பல புதுமுகங்கள் இந்த ஆறு அத்தியாயங்களிலும் நடித்திருக்கிறார்கள் . ஒளிப்பதிவாளர் சி . ஜே . ராஜ்குமார் இரு அத்தியாங்களுக்கும் , பிரபல புகைப்பட கலைஞர் பொன் . காசிராஜன் , அருண்மணி பழனி , அருண்மொழி சோழன் , மனோ ராஜா ஆகியோர் தலா ஒரு அத்தியாயத்திற்கும் ஒளிப்பதிவாளர்களாக பணியாற்றியுள்ளனர் . தாஜ்நூர் , ஜோஷ்வா , ஜோஸ் ப்ராங்க்ளின் , சதீஷ் குமார் ஆகியோர் இந்த அத்தியாயங்களுக்கு இசையமைத்துள்ளனர் . ப்ரோமோ சாங் - சி . எஸ் . சாம் , மா . கா . ப ஆனந்த் படத்தின் ப்ரோமோ சாங்கை சி . எஸ் . சாம் இசையமைத்துள்ளார் . இவர் மாதவன் - விஜய்சேதுபதி நடிப்பில் வெளியான ‘விக்ரம் வேதா’ மற்றும் விரைவில் வெளிவரவுள்ள ’புரியாத புதிர்’ ஆகிய படங்களுக்கு இசையமைத்து கவனம் ஈர்த்தவர் . இந்தப்பாடலை விஜய் டிவி புகழ் மா . கா . ப ஆனந்த் மற்றும் கவிதா தாமஸ் ஆகியோர் இணைந்து பாடியுள்ளனர் . இந்தப்பாடல் , நடனக்கலைஞர்களை கொண்டு படமாக்கப்பட்டு , 2டி அனிமேஷனாகவும் மாற்றப்பட்டுள்ளது இன்னொரு ஹைலைட் .


பிரதமர் மோடிக்கு எதிராக யாராவது “கை” நீட்டினால் , கையை வெட்டிவிட வேண்டும் என பீகார் மாநில பாஜக மூத்த தலைவர் நித்யானந்த் ராய் பேசியிருப்பது பெரும் சர்ச்சையை ஏற்படுத்தியுள்ளது . பீகார் தலைநகர் பாட்னாவில் , துணை முதல்வர் சுஷில் மோடி கலந்துகொண்ட விழாவில் பேசிய நித்யானந்த் ராய் , பிரதமர் மோடியை எதிர்ப்பவர்களை கடுமையாக விமர்சித்தார் . ஏழை குடும்பத்தில் பிறந்து , தனது உழைப்பின் மூலமாக மட்டுமே நாட்டின் பிரதமராகியுள்ளார் மோடி . ஊழல் , வறுமை , கறுப்புப்பணம் ஆகியவற்றுக்கு எதிராக போராடி வெற்றி கண்டுள்ளார் . பிரதமர் மோடிக்கு எதிராக யாராவது “கை” நீட்டினால் அவர்களது கையை நாம் இணைந்து உடைக்க வேண்டும் . தேசவிரோதிகளும் ஏழைகளுக்கு எதிரானவர்களும்தான் மோடியை எதிர்ப்பார்கள் . பாஜகவைத்தவிர நாட்டில் வேறு எந்த சக்திகளுக்கும் இடமில்லை என ஆக்ரோஷமாக பேசினார் . பீகார் மாநில பாஜக மூத்த தலைவரும் எம்பியுமான நித்யானந்த் ராயின் இந்த பேச்சு நாடு முழுவதும் பெரும் சர்ச்சையை ஏற்படுத்தியுள்ளது .


விசாரணைக்காக டிடிவி . தினகரனை சென்னை அழைத்து வந்துள்ள டெல்லி போலீசார் , அவரது மனைவி அனுராதாவிடமும் விசாரணை நடத்த திட்டமிட்டுள்ளதாக தகவல் வெளியாகி உள்ளது . சென்னை பெசன்ட் நகர் ராஜாஜி பவனில் டிடிவி தினகரனிடம் தற்சமயம் டெல்லி குற்றப்பிரிவு குமுற குமுற விசாரணை நடத்தி வருகின்றனர் . இன்று இரவும் அவரை சென்னையிலேயே தங்க வைக்க போலீசார் திட்டமிட்டுள்ளதாகக் கூறப்படுகிறது . விசாரணை வளையம் பெரிதாகிக் கொண்டே செல்லும் நிலையில் டெல்லி போலீசாரின் அடுத்த கட்ட கவனம் டிடிவி . தினகரனின் மனைவி அனுராதா மீது திரும்பியுள்ளது . மனையிடம் ஏன் விசாரணை நடத்த வேண்டும் என்று கேட்டால் அதற்கும் காரணம் இருக்கிறது என்கின்றனர் விவரமறிந்தவர்கள் . யார் இந்த அனுராதா ? சசிகலாவின் மூத்த அண்ணன் சுந்தரவதனத்தின் மகள் அனுராதா . ஜெயா தொலைக்காட்சியின் எம் . டி . ஆகவும் அனுராதா செயல்பட்டவர் . இப்பதவியில் இருந்து அனுராதா விலகியதும் , அவரது சகோதரியான பிரபாவதி பொறுப்பேற்றுக் கொண்டார் . ஆனாலும் அதிகாரப்பூர்வ நிர்வாகியாக இளவரசியின் மகன் விவேக்கே உள்ளார் . அனுராதவிடம் விசாரணைத்த நடத்துவதற்கு ஜனார்த்தனே முழு முதல் காரணம் ஆகும் . வீட்டு வேலை முதல் அலுவலக பணி வரைக்கும் ஜனார்த்தனனே அனுராதவின் உதவியாளர் என்பதால் , இம்முடிவை டெல்லி போலீசார் முடிவு செய்ததாக கூறப்படுகிறது .


2 கிரிக்கெட் மேதைகளின் கலவைதான் இந்திய அணியின் இளம் வீரர் பிரித்வி ஷா என ஆஸ்திரேலிய அணியின் முன்னாள் வீரர் மார்க் வாஹ் புகழ்ந்துள்ளார் . இந்திய அணிக்கு பல இளம் திறமைகள் கிடைத்து கொண்டிருக்கின்றன . ரிஷப் பண்ட் , பிரித்வி ஷா , மயன்க் அகர்வால் என மிகச்சிறந்த பேட்ஸ்மேன்கள் கிடைத்துள்ளனர் . வெஸ்ட் இண்டீஸ் தொடரில் நேற்று ராஜ்கோட்டில் தொடங்கிய முதல் டெஸ்ட் போட்டியில் ஆட பிரித்வி ஷா வாய்ப்பு பெற்றார் . இதுதான் இந்திய அணிக்காக அவர் ஆடும் முதல் சர்வதேச போட்டி . அறிமுக போட்டியிலேயே அபாரமாக ஆடி சதமடித்தார் . வெஸ்ட் இண்டீஸுக்கு எதிராக அறிமுக போட்டியிலேயே சதமடித்ததன் மூலம் , இளம் வயதில் அறிமுக போட்டியிலேயே சதமடித்த வீரர்களில் நான்காவது இடத்தை பிடித்தார் பிரித்வி ஷா . 134 ரன்கள் குவித்து ஆட்டமிழந்தார் . இவரது ஆட்டம் அபாரமாக இருந்தது . களமிறங்கியது முதலே களத்தில் ஆதிக்கம் செலுத்தினார் . வெஸ்ட் இண்டீஸின் பவுலிங்கை பவுண்டரிகளுக்கு விரட்டிக்கொண்டே இருந்தார் . குறிப்பாக பேக்ஃபூட் ஷாட்களை அபாரமாக ஆடினார் . இவரது பேட்டிங் ஸ்டைல் மாஸ்டர் பிளாஸ்டர் சச்சின் டெண்டுல்கரை ஒத்திருப்பதால் , இந்திய அணியின் அடுத்த சச்சின் என அழைக்கப்படுகிறார் . வெஸ்ட் இண்டீஸுக்கு எதிராக அபார சதமடித்த பிரித்வி ஷா பாராட்டு மழையில் நனைந்துவருகிறார் . பிரித்வி ஷாவின் ஆட்டத்தை சச்சின் டெண்டுல்கர் , கங்குலி , ஷேன் வார்னே போன்ற ஜாம்பவான்கள் பாராட்டினர் . பிரித்வி ஷாவை பாராட்டி இங்கிலாந்து அணியின் முன்னாள் கேப்டன் மைக்கேல் வான் , இந்தியாவிற்கு மற்றொரு சூப்பர் ஸ்டார் கிடைத்துவிட்டார் என்று புகழ்ந்து பதிவிட்டிருந்தார் . இதற்கு பதிலளித்து ஆஸ்திரேலிய அணியின் முன்னாள் வீரர் மார்க் வாஹ் பதிவிட்ட டுவீட்டில் , சச்சின் டெண்டுல்கர் மற்றும் பிரயன் லாரா ஆகியோரின் கலவை என பிரித்வியை புகழ்ந்துள்ளார் .


இந்தியாவில் சமூகவியல் சார்ந்த தடைகள் பெண்களை கால்பந்து விளையாட அனுமதிப்பதில்லை . என்னுடைய இந்த அர்ஜுனா விருது , அனைத்து பெற்றோர்களின் மனதில் மாற்றத்தை ஏற்படுத்தும் என்று இந்திய முன்னாள் கால்பந்து வீராங்கனையான ஒய்னம் பெம்பெம் தேவி . இந்திய முன்னாள் கால்பந்து வீராங்கனையான ஒய்னம் பெம்பெம் தேவி , அர்ஜூனா விருது பெற்றபிறகு கலந்து கொண்ட நேர்க்காணல் ஒன்றில் , “இந்தியாவில் இருக்கும் எந்தவொரு விளையாட்டு வீரருக்குமான உச்சபட்ச அங்கீகாரம் அர்ஜுனா விருது . எந்தவொரு விளையாட்டு வீரர் / வீராங்கனையுமே அங்கீகாரத்துக்காக விளையாடுவது இல்லை . ஆனால் , அது கிடைக்கும்போது திருப்தியளிப்பதாக உள்ளது . கடந்த 20 ஆண்டுகளாக நான் செய்த தியாகங்கள் வீண் போகவில்லை . இந்தியாவில் , தான் சார்ந்த துறைகளில் உள்ள தடைகளை தினந்தோறும் கடந்து முன்னேறி வரும் பெண்களுக்கு எனது அர்ஜுனா விருதை சமர்ப்பணம் செய்கிறேன் இந்தியாவில் உள்ள சமூகவியல் சார்ந்த தடைகள் சில வேளைகளில் பெண்களை கால்பந்து விளையாட அனுமதிப்பதில்லை . எனக்கான இந்த அர்ஜுனா விருது , அனைத்து பெற்றோர்களின் மனதில் மாற்றத்தை ஏற்படுத்தும் . மகளிர் கால்பந்து விளையாட்டில் பங்கேற்பதன் மூலம் அர்ஜுனா விருது பெறலாம் என்பதை அவர்களும் உணர்ந்திருப்பார்கள் . கடந்த 2015 - ஆம் ஆண்டு பிப்ரவரி மாதம் நடைபெற்ற தெற்காசிய விளையாட்டுப் போட்டியில் , இந்திய மகளிர் கால்பந்து அணி தங்கம் வென்றதை அடுத்து ஓய்வு முடிவை அறிவித்தேன் . ' உங்களுக்கு மரியாதையான வகையில் பிரிவுபச்சாரம் அளிக்க விரும்புகிறோம் ' என்று கூறிய அகில இந்திய கால்பந்து சம்மேளனம் , எனது ஓய்வு முடிவை திரும்பப் பெற வலியுறுத்தியது . இந்திய கால்பந்து வரலாற்றில் முன்பு இதுபோல் நடந்துள்ளதா எனத் தெரியவில்லை . எனக்கு அளித்த இந்த கெளரவத்துக்காகவும் , தொடர்ச்சியான ஆதரவுக்காகவும் அகில இந்திய கால்பந்து சம்மேளனத்துக்கு ( ஏஐஎஃப்எஃப் ) நன்றி தெரிவித்துக் கொள்கிறேன்” என்று பெம்பெம் தேவி கூறினார் .


இங்கிலாந்துக்கு எதிரான மூன்றாவது ஒருநாள் போட்டி முடிந்து வெளியேறும்போது நடுவரிடம் இருந்து தோனி பந்தை வாங்கியது பல்வேறு விவாதங்களுக்கு வழிவகுத்தது . தோனி ஓய்வு பெறப்போகிறாரா ? பந்தை ஏன் வாங்கினார் ? ஆகிய கேள்விகளுக்கு இந்திய அணியின் தலைமை பயிற்சியாளர் ரவி சாஸ்திரி விளக்கமளித்துள்ளார் . இந்தியா இங்கிலாந்து அணிகளுக்கு இடையேயான மூன்று போட்டிகள் கொண்ட ஒருநாள் தொடரை 2 - 1 என இங்கிலாந்து அணி வென்றது . இரு அணிகளுக்கு இடையேயான மூன்றாவது ஒருநாள் போட்டி முடிந்து வீரர்கள் மைதானத்திலிருந்து வெளியேறும்போது , நடுவரிடம் இருந்து தோனி பந்தை வாங்கினார் . தோனியின் இந்த செயல் , தோனி ஓய்வு பெறப்போகிறாரா ? என்ற கேள்வியை எழுப்பியது . தோனி ஓய்வு பெறப்போவதாக சமூக வலைதளங்களில் தகவல் பரவியது . இதுதொடர்பான செய்திகளும் வைரலாகின . 2014ம் ஆண்டு ஆஸ்திரேலியாவுக்கு எதிரான டெஸ்ட் தொடரின் கடைசி போட்டி முடிந்து வெளியேறும்போது தோனி , ஸ்டம்பை எடுத்து கொண்டு சென்றார் . அதன்பின்னர் டெஸ்ட் கிரிக்கெட்டிலிருந்து திடீரென ஓய்வை அறிவித்தார் . அதேபோல் , சர்வதேச ஒருநாள் மற்றும் டி20 கிரிக்கெட்டிலிருந்து ஓய்வு பெறப்போவதன் முன்னோட்டமாக , தோனி பந்தை வாங்கிய செயலை ரசிகர்கள் அனுமானித்தனர் . அதனால் அந்த தகவல் வைரலாக பரவியது . தோனியின் இந்த செயலால் அவரது ரசிகர்களும் அதிர்ச்சியடைந்தனர் . இங்கிலாந்துக்கு எதிரான இரண்டாவது மற்றும் மூன்றாவது ஒருநாள் போட்டிகளில் தோனி மந்தமாக விளையாடியது தொடர்பாக அவர் மீது பல்வேறு விமர்சனங்கள் முன்வைக்கப்பட்டு வருகின்றன . எனினும் உலக கோப்பைக்கு இன்னும் ஓராண்டிற்கு உள்ளாகவே இருப்பதால் , உலக கோப்பை வரை தோனி ஆடுவது அவசியம் என்பதே முன்னாள் ஜாம்பவான்கள் மற்றும் கிரிக்கெட் ஆலோசகர்களின் கருத்தாக உள்ளது . ஏனெனில் தோனியின் அனுபவ அறிவும் ஆலோசனையும் இந்திய அணிக்கு தேவை . எனவே உலக கோப்பை வரை தோனி ஆடுவார் என எதிர்பார்க்கப்பட்ட நிலையில் , நடுவரிடம் இருந்து பந்தை வாங்கியதால் தோனியின் ஓய்வு குறித்த விவாதம் சமூக வலைதளங்களில் நடந்துவருகிறது . இந்நிலையில் , தோனி பந்தை வாங்கியது மற்றும் அவரது ஓய்வு தொடர்பாக பரவும் தகவல்கள் ஆகியவை குறித்து பேசியுள்ள இந்திய அணியின் தலைமை பயிற்சியாளர் ரவி சாஸ்திரி , தோனி நடுவரிடம் இருந்து பந்தை வாங்கியதால் அவர் ஓய்வு பெறப்போவதாக தகவல் பரப்புவது முட்டாள்தனமானது . தோனி அவ்வாறு செய்யமாட்டார் . அவரிடம் ஓய்வு பெறும் எண்ணமும் இல்லை என்பதை திட்டவட்டமாக கூறி தோனி ஓய்வு குறித்து பரவிய தகவலுக்கு முற்றுப்புள்ளி வைத்தார் . பிறகு பந்தை வாங்கியது ஏன் ? என்பதற்கு விளக்கமளித்த ரவி சாஸ்திரி , ஆடுகளத்தின் தன்மையை பந்தின் தேய்வை வைத்து தெரிந்துகொள்ளலாம் . நாங்கள் 45 ஓவர் வரை இங்கிலாந்து அணிக்கு வீசிவிட்டோம் . எனவே பந்து எந்தளவிற்கு தேய்ந்திருக்கிறது என்பதை வைத்து ஆடுகளத்தின் தன்மையை அறிந்துகொள்ள வேண்டும் . அதற்காக பந்துவீச்சு பயிற்சியாளரிடம் பந்தை கொடுப்பதற்காகவே தோனி வாங்கினார் என ரவி சாஸ்திரி விளக்கமளித்துள்ளார் . இதன்மூலம் தோனியின் ஓய்வு குறித்த வதந்திகளுக்கு முற்றுப்புள்ளி வைக்கப்பட்டுள்ளது .


நடிகை குஷ்பு நடிப்பை காட்டிலும் தற்போது அரசியலில்தான் தீவிர கவனம் செலுத்தி வருகிறார் . மேலும் குடும்ப சண்டைகளை தீர்த்து வைக்கும் சர்ச்சை நிகழ்ச்சியின் தொகுப்பாளராகவும் இருந்து வருகிறார் . இந்நிலையில் , தமிழ் திரைப்படங்களிலேயே நடிக்க சிறிது இடைவெளி விட்டு வரும் குஷ்பு சமீபத்தில் தான் 12 வருடத்திற்கு பின் மலையாள திரைப்படத்தில் நடிக்க உள்ளார் என்று கூறப்பட்டது . தற்போது , 10 வருடங்கள் கழித்து தெலுங்கு திரைப்படத்தில் நடிக்க ஒப்பந்தம் ஆகியுள்ளார் . இந்த திரைப்படத்தில் கதாநாயகனாக பவன் கல்யாண் நடிக்க உள்ளார் . இந்த திரைப்படத்தில் தான் , முக்கியமான கதாபாத்திரத்தில் நடிக்கிறார் குஷ்பு , இந்த படத்தில் பவன்கல்யாணுடன் மோதலில் ஈடுபடும் அதிரடி கதாபாத்திரத்தில் குஷ்பு நடிப்பார் என கூறப்படுகிறது . இதனை அறிந்த தெலுங்கு ரசிகர்கள் , அவருக்கு வாழ்த்து கூறி வரவேற்றுள்ளனர் . மேலும் இந்த அனுபவத்தை பற்றி கூறியுள்ள குஷ்பு , முதல் நாள் பள்ளிக்கு போகும் குழந்தை போன்று உள்ளதாகவும் , இன்னும் நிறைய கற்றுக்கொள்ள ஆவலாக உள்ளதாக தெரிவித்துள்ளார் .


வழக்கமாக எதிரணி மீது ஆதிக்கம் செலுத்தி அந்த அணியை திக்கு முக்காட வைக்கும் இயல்புடைய ஆஸ்திரேலிய அணி , இந்திய அணியிடம் போட்டி முடிவதற்கு உள்ளாகவே தோல்வியை ஒப்புக்கொண்ட மனநிலையை வெளிப்படுத்துகிறது . ஆஸ்திரேலிய அணியின் ஆணவம் , திமிரு , ஆதிக்கம் என அனைத்தையுமே அடித்து நொறுக்கி , அந்த அணியை தன்னம்பிக்கை இழக்க செய்திருக்கிறது இந்திய அணி . இதுவரை ஆஸ்திரேலியாவில் டெஸ்ட் தொடரை வென்றிராத இந்திய அணி , முதன்முறையாக நாளை பார்டர் - கவாஸ்கர் டிராபியை கைகளில் ஏந்த உள்ளது . ஆஸ்திரேலியாவுக்கு எதிரான இந்த தொடரில் புஜாரா அருமையாக பேட்டிங் ஆடி சதங்களை குவித்து , பேட்டிங்கில் அந்த அணியை சோதித்தார் . புஜாரா பேட்டிங்கில் ஆஸ்திரேலியாவை பாடாய் படுத்திய அதேவேளையில் , வலுவான பவுலிங் யூனிட்டுடன் அங்கு சென்ற இந்திய அணியின் பும்ரா , பவுலிங்கில் அந்த அணியை தெறிக்கவிட்டார் . 20 விக்கெட்டுகளை எளிதாக வீழ்த்திவிடுகிறார்கள் இந்திய பவுலர்கள் . விக்கெட்டுகளை வீழ்த்துவது ஒருபுறமிருக்க , ஆஸ்திரேலிய வீரர்களின் மண்டைக்கே குறிவைத்து அவர்களை அச்சுறுத்தினர் இந்திய பவுலர்கள் . ஆஸ்திரேலிய அணி வீரர்கள் உடலில் காயமில்லாமல் பெவிலியனுக்கு திரும்புவதே அவர்களுக்கு பெரும்பாடாய் இருக்கிறது . மார்கஸ் ஹாரிஸின் மண்டையை இரண்டுமுறை பதம் பார்த்தார் பும்ரா . ஃபின்ச்சின் கைவிரலை உடைத்து அனுப்பினார் ஷமி . இவ்வாறு , வழக்கமாக ஆஸ்திரேலிய பவுலர்கள் செய்யும் வேலையை இந்திய பவுலர்கள் அவர்களை விட சிறப்பாகவே செய்தனர் . புஜாராவோ ஆஸ்திரேலிய அணியை உச்சகட்ட வெறுப்பாக்கினார் . மணிக்கணக்கில் பேட்டிங் ஆடி , அவர்களை உடலளவிலும் மனதளவிலும் சோர்வடைய செய்தார் . புஜாராவின் பெரிய இன்னிங்ஸ் , பும்ராவின் மிரட்டலான பவுலிங் ஆகியவற்றில் ஆஸ்திரேலிய வீரர்கள் மனதளவில் வீக்காகி போட்டி முடியும் முன்னரே தோல்வியை ஒப்புக்கொள்ளும் அளவிற்கு வந்துவிட்டனர் . கிரிக்கெட் ஆடும் எந்த நாட்டிற்கு சென்றாலும் ஆஸ்திரேலிய அணி தான் ஆதிக்கம் செலுத்தும் . ஆனால் ஆஸ்திரேலிய மண்ணிலேயே அந்த அணியின் ஆதிக்கத்தை அடக்கியுள்ளது இந்திய அணி . ஆஸ்திரேலிய மண்ணில் அந்த அணியின் ஆணவம் , தன்னம்பிக்கை ஆகியவற்றை உடைத்தெறிந்துள்ளது இந்திய அணி . இதுதான் இந்திய அணியின் மிகப்பெரிய வெற்றி . இந்திய அணி பேட்டிங் , பவுலிங் , ஃபீல்டிங் என அனைத்து வகையிலுமே சிறப்பாக செயல்பட்டதுதான் இதற்குக் காரணம் . இந்திய அணியை வீழ்த்த முடியாது என்ற மனநிலை ஆஸ்திரேலிய அணிக்கு வந்துவிட்டதை அவர்களது உடல்மொழியிலிருந்தே உணர முடிகிறது . வரலாற்று வெற்றியை இந்திய அணிக்கு தாரைவார்த்து விட்டோமே என்ற மனவேதனையில் இருக்கும் ஆஸ்திரேலிய அணியின் தோல்வி மனப்பான்மை கடைசி போட்டியில் அப்பட்டமாக வெளிப்பட்டது . அதைக்கண்டு கொதிப்படைந்துவிட்டார் ஆஸ்திரேலிய முன்னாள் கேப்டன் ரிக்கி பாண்டிங் . அதுவும் போட்டி மற்றும் போராட்ட மனப்பான்மையே இல்லாமல் இந்திய அணியிடம் ஆஸ்திரேலிய அணி அடிபணிந்ததை பாண்டிங்கால் ஜீரணிக்கவே முடியவில்லை . சிட்னியில் நடந்துவரும் கடைசி டெஸ்ட் போட்டியில் இந்திய அணி 622 ரன்களை குவித்து டிக்ளேர் செய்தது . இதையடுத்து முதல் இன்னிங்ஸை ஆடிய ஆஸ்திரேலிய அணி வெறும் 300 ரன்களுக்கே இன்னிங்ஸை இழந்து , ஃபாலோ ஆன் பெற்று இரண்டாவது இன்னிங்ஸை ஆடிவருகிறது . இதில் முதல் இன்னிங்ஸில் 9வது விக்கெட்டாக நாதன் லயன் ஆட்டமிழந்தார் . குல்தீப் வீசிய ஃபுல் லெந்த் பந்தில் எல்பிடபிள்யூ ஆனார் . அம்பயர் அவுட் கொடுத்ததும் எதிர்முனையில் நின்ற ஸ்டார்க்கை பார்த்தார் லயன் . ஆனால் ஸ்டார்க் பெரிதாக கண்டுகொள்ளாததால் ரிவியூ கேட்காமல் நடையை கட்டினார் லயன் . ரிவியூ இருந்தும் அதை பயன்படுத்தாமல் லயன் பெவிலியனுக்கு சென்றார் . இது மனதளவில் அந்த அணி தோற்றுவிட்டதன் வெளிப்பாடாகவே இருந்தது . அதைக்கண்டு அதிர்ச்சியும் கோபமும் அடைந்த ரிக்கி பாண்டிங் , ஆஸ்திரேலிய அணியின் மனநிலையை கழுவி ஊற்றியுள்ளார் . இதுகுறித்து பேசிய பாண்டிங் , லயனின் விக்கெட் ஆஸ்திரேலிய வீரர்களின் மனநிலை குறித்த பல தகவல்களை எனக்கு அறிவிக்கிறது . அவர்கள் விரக்தியில் உள்ளனர் . ஆனால் ஏன் விரக்தி ஏற்பட்டுள்ளது ? என்றுதான் தெரியவில்லை . ஏதாவது செய்து களத்தில் நிலைத்து நின்றுவிட வேண்டும் என்ற உறுதியான மனநிலை இல்லாமல் போய்விட்டது . 2 ரிவியூவும் கைவசம் உள்ள நிலையில் , அவுட்டோ இல்லையோ , அதை பயன்படுத்துவதில் என்ன பிரச்னை ? லயனின் அவுட்டை பற்றி சற்றும் கவலைப்படாமல் அதை கண்டுகொள்ளாமல் எனக்கென்ன என்று நிற்கிறார் ஸ்டார்க் . உன் விக்கெட் . . நீ வேண்டுமானால் ரிவியூ கேள் என்பதுபோல் உள்ளது ஸ்டார்க்கின் உடல்மொழி . எதிர்முனையில் ஆடும் நமது வீரரை காப்பாற்றுவதற்கு எதையாவது செய்ய வேண்டும் என்ற மனநிலையே இல்லை என்று கடுமையாக சாடினார் பாண்டிங் .


ஓரிரு டெஸ்ட் போட்டிகளில் சரியாக ஆடாவிட்டாலே மற்ற வீரர்களை அணியிலிருந்து நீக்கும் நிலையில் , ராகுல் மட்டும் சரியாக ஆடாவிட்டாலும் தொடர்ந்து அணியில் இடம்பிடித்து விடுகிறார் . அதற்கான காரணம் என்ன என்பது குறித்து பார்ப்போம் . இந்திய டெஸ்ட் அணியின் தொடக்க வீரர் ராகுல் , இங்கிலாந்து மற்றும் வெஸ்ட் இண்டீஸ் ஆகிய இரண்டு அணிகளுக்கு எதிரான டெஸ்ட் தொடரிலுமே சரியாக ஆடவில்லை . இங்கிலாந்து டெஸ்ட் தொடரில் சரியாக ஆடாத முரளி விஜய் அணியிலிருந்து நீக்கப்பட்டார் . தவான் சரியாக ஆடாததால் இடையில் ஒரு போட்டியிலிருந்து நீக்கப்பட்டார் . புஜாரா கூட ஒரு இங்கிலாந்தில் ஒரு போட்டியில் ஆடவில்லை . ஆனால் இங்கிலாந்தில் அனைத்து டெஸ்ட் போட்டிகளிலும் ஆட வாய்ப்பு பெற்றார் ராகுல் . கடைசி போட்டியின் இரண்டாவது இன்னிங்ஸில் மட்டுமே சதமடித்தார் . மற்ற ஒரு இன்னிங்ஸில் கூட சரியாக ஆடாத ராகுல் , முழுமையாக வாய்ப்பு பெற்றார் . அதேநேரத்தில் ஒரு போட்டியில் கூட கருண் நாயருக்கு ஆட வாய்ப்பு வழங்கப்படவில்லை . இங்கிலாந்து சூழலில் ஆடுவது கடினம் ; சரி அங்கு தான் சரியாக ஆடவில்லை , வெஸ்ட் இண்டீஸுக்கு எதிராக இந்தியாவில் நடக்கும் டெஸ்ட் போட்டிகளில் நன்றாக ஆடுவார் என்று பார்த்தால் , அதிலும் சொதப்பிவிட்டார் ராகுல் . ஆனாலும் முதல் போட்டியில் டக் அவுட்டான ராகுல் , இரண்டாவது போட்டியில் சேர்க்கப்பட்டாரே தவிர , போதிய அளவு திறமையை நிரூபித்து வாய்ப்புக்காக காத்துக்கொண்டிருக்கும் மயன்க் அகர்வாலுக்கு ஆடும் லெவனில் வாய்ப்பு கிடைக்கவில்லை . இவ்வாறு ராகுல் சரியாக ஆடாவிட்டாலும் , அவருக்கு அணியில் தொடர்ந்து வாய்ப்பு வழங்கப்பட்டு கொண்டே இருக்கிறது . அதற்கு கேப்டன் விராட் கோலி மற்றும் அணி நிர்வாகம் ராகுலின் திறமை மீது வைத்திருக்கும் நம்பிக்கை மிக முக்கிய காரணம் . ராகுல் மீது அப்படியான நம்பிக்கை வைத்து அவருக்கு வாய்ப்பு வழங்க என்ன காரணம் என்பதை கோலியின் பேச்சு உணர்த்துகிறது . ராகுல் குறித்து பேசிய இந்திய அணியின் கேப்டன் விராட் கோலி , ராகுல் செய்யும் தவறுகளை களைந்து சிறப்பாக ஆட வேண்டும் என்பது உண்மைதான் . நானும் அதில் உடன்படுகிறேன் . ஆனால் அவரது உடல்மொழியும் ஆட்டமும் சிறப்பாக உள்ளது . அவரது தவறை எடுத்துக்கூறுவது யாராக இருந்தாலும் அதை உள்வாங்கிக்கொண்டு திருத்த முயல்வதோடு , அவர்களை மேலும் தனது தவறுகளை சுட்டிக்காட்ட அவரே ஊக்குவிக்கிறார் . அது மிகச்சிறந்த குணம் . வெஸ்ட் இண்டீஸுக்கு எதிரான கடைசி போட்டியின் இரண்டாவது இன்னிங்ஸில் கடைசி வரை ஆட்டமிழக்காமல் சிறிது நேரம் களத்தில் நின்று ஆடினார் . அது பார்க்க நன்றாக இருந்தது . அவர் அதேபோன்று தொடர்ந்து ஆடுவார் என்று நம்புவதாக கோலி தெரிவித்தார் .


ஆஸ்திரேலிய அணியின் முன்னாள் சுழல் ஜாம்பவான் , தனது காலத்தில் யார் சிறந்த வீரர் என்று தெரிவித்துள்ளார் . ஆஸ்திரேலிய அணியின் முன்னாள் சுழல் ஜாம்பவான் ஷேன் வார்னே , தனது சுழலால் எதிரணி வீரர்களை மிரட்டியவர் . டெஸ்ட் கிரிக்கெட்டில் முரளிதரனுக்கு அடுத்தபடியாக அதிக விக்கெட்டுகளை வீழ்த்தியவர் . டெஸ்ட் போட்டிகளில் அதிக விக்கெட்டுகள் வீழ்த்திய பவுலர்களின் பட்டியலில் 800 விக்கெட்டுகளுடன் இலங்கை சுழல் ஜாம்பவான் முரளிதரன் முதலிடத்தில் உள்ளார் . அவருக்கு அடுத்தபடியாக 708 விக்கெட்டுகளுடன் ஷேன் வார்னே இரண்டாமிடத்தில் உள்ளார் . ஷேன் வார்னே தனது லெக் ஸ்பின்னால் எதிரணி பேட்ஸ்மேன்களை திக்குமுக்காட வைத்தவர் . 1992ம் ஆண்டு முதல் 2007ம் ஆண்டுவரை ஆஸ்திரேலிய அணிக்காக வார்னே ஆடியுள்ளார் . தனது சுழலால் ஆஸ்திரேலிய அணிக்கு பல வெற்றிகளை பெற்றுக்கொடுத்தவர் . வார்னே ஆடிய காலத்தில் அவரது பவுலிங்கை பிரித்து மேய்ந்தவர்களில் முதன்மையானவர் சச்சின் டெண்டுல்கர் . வார்னேவின் பவுலிங்கை அபாரமாக ஆடி ரன்களை குவித்தார் சச்சின் . இவர்கள் ஆடிய காலக்கட்டத்தில் களத்தில் இருவரும் ஒருவருக்கு ஒருவர் பயங்கரமான போட்டியாளர்கள் . சச்சினை போலவே லாராவும் வார்னேவின் பவுலிங்கை திறமையாக எதிர்கொண்டு ஆடி ரன்களை குவித்தார் . வார்னே “நோ ஸ்பின்” என்ற பெயரில் தனது சுயசரிதை புத்தகத்தை எழுதியுள்ளார் . அதில் , தனது கிரிக்கெட் வாழ்க்கை , குடும்ப வாழ்க்கை மற்றும் ஆஸ்திரேலிய அணியில் நடந்த சர்ச்சைக்குரிய விஷயங்கள் என அனைத்து குறித்தும் வார்னே எழுதியுள்ளார் . இந்நிலையில் , ஒரு நிகழ்ச்சியில் கலந்துகொண்டு தனது சுயசரிதை புத்தகம் குறித்து வார்னே பேசினார் . அப்போது , என்னுடைய காலக்கட்டத்தில் சிறந்த பேட்ஸ்மேன்கள் சச்சின் டெண்டுல்கரும் லாராவும் தான் என்று எளிமையாக என்னால் கூறிவிடமுடியும் . ஆனால் இருவரில் யார் சிறந்த பேட்ஸ்மேன் என்ற விவாதத்துக்குள் நான் வரவில்லை என்றார் . ஒரு டெஸ்ட் தொடரின் கடைசி நாளில் ஒரு வீரர் சதமடிக்க வேண்டும் என்று நான் விரும்பினால் , லாராவை களமிறக்குவேன் . அதேநேரத்தில் ஒரு வீரர் ஆடுவதை வாழ்நாள் முழுவதும் ரசிக்க வேண்டுமென்றால் அது சச்சினின் ஆட்டம் தான் . சச்சின் டெண்டுல்கர் ஆடுவதை ரசித்துக்கொண்டே இருக்கலாம் . அவ்வளவு அருமையாக ஆடுவார் சச்சின் என்று வார்னே புகழாரம் சூட்டினார் .


தொகுப்பாளர்கள் மற்றும் சீரியல் நடிகர்களை வெள்ளித்திரையில் தோன்ற வைத்து அழகு பார்த்து வரும் பிரபல தொலைகாட்சியில் ' கனா காணும் காலங்கள் ' சீரியல் மூலம் அறிமுகமானவர் ஜாக்குலின் . இதை தொடர்ந்து ' ஆண்டாள் அழகர் ' தொடரிலும் நடித்து பிரபலமானார் . தொகுப்பாளினிஃ நடிப்பை தொடர்ந்து இதே பிரபல தொலைக்காட்சியில் ஒளிப்பரப்பாகி வரும் ' கலக்க போவது யாரு சீசன் 5 " நிகழ்ச்சியை தொகுத்து வழங்க ஆடிசன் நடைப்பெற்றபோது அதில் கலந்துக்கொண்டு திறமையை நிரூபித்து சிறந்த தொகுப்பாளராகவும் மாறினார் . திரைப்படம்ஃ இவருடைய குரல் சற்று கீச்சு தன்மையுடன் இருக்குறது என பலர் இவரை கமெண்ட் செய்தாலும் அதனைப் பற்றி சற்றும் கண்டுக்கொள்ளாமல் முன்னேற்றத்தை நோக்கி நகர ஆரம்பித்தார் . தற்போது நடிகை நயன்தாரா நடித்து வரும் ' கோலமாவு கோகிலா ' படத்தில் நயன்தாராவுக்கு தங்கையாக நடித்து வருகிறார் . பிகினி உடையில் ஜாக்குலின்ஃ சின்னத்திரையில் இருந்து வெள்ளித்திரைக்கு சென்றதும் . . . ஒரேயடியாக மாறிவிட்டார் ஜாக் . . . இது நாள் வரை இடுப்பு கூட தெரியாமல் உடை அணித்து வந்த இவர் . . . . இப்போது நீச்சல் குளத்தில் ஆபாசமாக பிகினி உடையில் இருக்கும் புகைப்படத்தை வெளியிட்டுள்ளார் . அந்த புகைப்படம் இதோ . . .


ஸ்டுடியோஸ் சார்பில் தயாரிப்பாளர் ஆர் . டி . ராஜா மிக பிரம்மாண்டமான செலவில் தயாரித்திருக்கும் திரைப்படம் ‘சீமராஜா’ . படத்தில் சிவகார்த்திகேயன் , சமந்தா , நெப்போலியன் , சிம்ரன் , சூரி , லால் மற்றும் பல பெரிய நட்சத்திரங்கள் நடித்துள்ளனர் . இயக்குநர் பொன்ராம் படத்தினை இயக்கியிருக்கிறார் . இத்திரைப்படம் விநாயகர் சதுர்த்தியை முன்னிட்டு உலகம் முழுவதும் வெளியாகவுள்ளது . இயக்குனர் பொன்ராம் இயக்கத்தில் மூன்றாவது முறையாக சிவகார்த்திகேயன் இந்த படத்தில் இணைந்துள்ளதால் இந்த படத்தின் எதிர்ப்பார்ப்பு ரசிகர்கள் மத்தியில் அதிகமாகவே இருந்தது . பல்வேறு எதிர்ப்பார்புகளுக்கு இடையே இன்று சீமராஜா வெளியாகும் என கூறப்பட்ட நிலையில் பல திரையரங்கங்களில் காலை 5 மணி ஷோக்களுக்கு கூட டிக்கெட் விநியோகம் செய்யப்பட்டது . ஆனால் சொன்ன நேரத்தில் படம் ரிலீஸ் ஆவதில் சிக்கல் ஏற்ப்பட்டது . இதற்கு காரணம் , சிவகார்த்திகேயன் நடிப்பில் கடைசியாக வெளிவந்த வேலைக்காரன் படத்தில் ஏற்பட்ட பணம் பிரச்சனை என கூறப்பட்டது . ஒருவழியாக இந்த பிரச்சனை முடிவடைய காலை 8 மணி ஷோ திரையிடப்பட்டது . ஆனால் 5 மணிக்கே முன்பதிவு செய்த ரசிகர்கள் ஏமாற்றத்துடன் சென்றனர் . இப்படி பல தடைகள் தாண்டி வெளியாகியுள்ள ' சீமராஜா ' திரைப்படம் , ரசிகர்களிடம் தொடர்ந்து நல்ல விமர்சனங்களை பெற்று வருகிறது . ரசிகர்கள் பலர் படம் மிகவும் அருமையாக உள்ளதாகவும் . . . சிவகார்த்திகேயன் வாழ்க்கையில் இது மிகவும் மிக்கியமான படம் என்றும் கூறி படக்குழுவினருக்கு தங்களுடைய வாழ்த்துக்களை தெரிவித்து வருகிறார்கள் . இதன் மூலம் மூன்றாவது முறையாக பொன்ராம் - சிவகார்த்திகேயன் கூட்டணி தடைகள் தாண்டி வெற்றி வாகை சூடியுள்ளது உறுதியாகியுள்ளது .


உலகக் கோப்பை துப்பாக்கி சுடுதல் போட்டியின் மகளிர் பிரிவில் இந்தியாவின் மானு பேக்கர் தங்கப் பதக்கம் வென்று அசத்தியுள்ளார் . உலகக் கோப்பை துப்பாக்கி சுடுதல் போட்டி மெக்ஸிகோவின் குவாதலஜராவில் நடைபெறுகிறது . இந்தப் போட்டியில் மகளிருக்கான 10 மீட்டர் ஏர் பிஸ்டல் போட்டியில் மானு பேக்கர் 237.5 புள்ளிகளுடன் முதலிடம் பிடித்தார் . மூன்று முறை உலக கோப்பை சாம்பியனும் மெக்ஸிகோவைச் சேர்ந்தவருமான அலெக்ஸான்ட்ரா ஸவாலா 237.1 புள்ளிகளுடன் வெள்ளியும் , பிரான்ஸின் செலின் கோபர்வில்லே 217 புள்ளிகளுடன் வெண்கலமும் வென்றனர் . மற்றொரு இந்தியரான யஷாஸ்வினி சிங் தேஸ்வால் 196.1 புள்ளிகளுடன் 4 - வதாக வந்தார் . வெற்றிக்குப் பிறகு பேசிய மானு பேக்கர் , ' எனது முதல் உலகக் கோப்பை போட்டியிலேயே தங்கம் வென்றதில் மிகுந்த மகிழ்ச்சியில் இருக்கிறேன் . எதிர்வரும் போட்டிகளிலும் இதேபோல சிறப்பாகச் செயல்பட விரும்புகிறேன் ' என்றார் . 11 - ஆம் வகுப்பு மாணவியான மானு பேக்கர் , ஆர்ஜென்டீனாவில் நடைபெற இருக்கும் இளையோர் ஒலிம்பிக் போட்டியில் தனக்கான இடத்தை ஏற்கெனவே உறுதி செய்தது குறிப்பிடத்தக்கது . இந்தப் போட்டியில் இதுவரை இந்தியா 2 தங்கம் , 3 வெண்கலம் என 5 பதக்கங்கள் வென்றுள்ளது .


போலீசாரின் அனுமதியையும் மீறி சேலம் கட்சராயன் ஏரி பகுதியை பார்வையிட சென்ற திமுக செயல் தலைவரும் , எதிர்கட்சி தலைவருமான மு . க . ஸ்டாலின் கைது செய்யப்பட்டுள்ளார் . நீட் நுழைவுத் தேர்வில் இருந்து தமிழகத்துக்கு விலக்கு அளிக்கக்கோரி , தமிழகம் முழுவதும் திமுக சார்பில் மனித சங்கிலி போராட்டம் இன்று நடைபெற உள்ளது . இந்த போராட்டத்தில் திமுக செயல் தலைவர் மு . க . ஸ்டாலின் பங்கேற்க இன்று சேலம் வருகை தந்தார் . அதேபோல் சேலத்தில் நடைபெறும் மனித சங்கிலி போராட்டத்தில் அவர் கலந்து கொள்வதாக இருந்தது . சென்னையில் இருந்து புறப்பட்ட மு . க . ஸ்டாலின் கோவை விமான நிலையத்தை வந்தடைந்தார் . அப்போது அவருக்கு திமுக தொண்டர்கள் உற்சாக வரவேற்பு அளித்தனர் . கோவையில் இருந்து சேலம் செல்வதற்காக மு . க . ஸ்டாலின் , காரில் சென்று கொண்டிருந்தபோது கோவை , சுங்கச்சாவடி அருகே அவர் தடுத்து நிறுத்தப்பட்டார் . இதனால் அங்கு பரபரப்பு ஏற்பட்டுள்ளது . பின்னர் , செய்தியாளர்களிடம் பேசிய அவர் , மனிதசங்கிலி போராட்டத்தில் தொண்டு நிறுவனங்கள் , அரசு ஊழியர்கள் , ஆசிரியர் பெருமக்கள் , மாணவ - மாணவிகள் மற்றும் பெற்றோர் அத்தனை பேரும் கலந்து கொண்டு மிகப்பெரிய போராட்டமாக நடத்த திட்டமிட்டுள்ளோம் என்று கூறியிருந்தார் . மேலும் , மனித சங்கிலி போராட்டத்துக்குத்தான் தடை போட்டுள்ளார்களே தவிர , சாலையில் செல்ல கூடாது என்று தடை போடவில்லை . எனவே தடையையும் மீறி கட்சராயன் ஏரியை பார்வையிடுவேன் என்று கூறியிருந்தார் . இந்த நிலையில் , அனுமதியையும் மீறி மு . க . ஸ்டாலின் செல்ல முயன்றதால் , அவரை போலீசார் கைது செய்தனர் . கட்சராயன் ஏரியை பார்வையிட வரும்போது , தன்னை போலீசார் கைது செய்தால் , திமுக தொண்டர்கள் ஆர்ப்பட்டத்தில் ஈடுபடாமல் , மனித சங்கிலி போராட்டத்தில் ஈடுபட வேண்டும் என்று ஸ்டாலின் கூறியிருந்ததது குறிப்பிடத்தக்கது .


இமாச்சலப் பிரதேச மாநிலத்தில் பாரதிய ஜனதா கட்சியின் சார்பில் முதல்வராக 5 - முறை எம் . எல் . ஏ . கவாக இருக்கும் ஜெய்ராம் தாக்கூர் வரும் 27 - ந்தேதி பதவி ஏற்கிறார் . இந்த நிகழ்ச்சியில் பிரதமர் மோடி பங்கேற்பார் என எதிர்பார்க்கப்படுகிறது . பா . ஜனதா வெற்றி இமாச்சலப் பிரதேச மாநிலத்தில் காங்கிரஸ் ஆட்சியில் இருந்தது . சமீபத்தில் நடந்து முடிந்த சட்டசபைத் தேர்தலில் மொத்தம் உள்ள 68 இடங்களில் 42 இடங்களை பா . ஜனதா கட்சிகைப்பற்றி ஆட்சி அமைக்க உள்ளது . குழப்பம் , இழுபறி தேர்தலில் தோற்றவரும் , முன்னாள் முதல்வருமான பிரேம் குமார் துமால் தரப்பு ஆதரவாளர்களுக்கும் , மற்றொரு எம் . எல் . ஏ . ஜெய் ராம் தாக்கூர் தரப்பு ஆதரவாளர்களுக்கும் இடையே மோதல் உருவானதால் , யாரை முதல்வராக தேர்வு செய்வது என்பதில் இழுபறியும் , குழப்பமும் நீடித்து வந்தது . பரிந்துரை இந்நிலையில் , பா . ஜனதா கட்சியின் மேலிடப் பொருப்பாளர்கள் மத்திய அமைச்சர் ஜே . பி . நட்டா மற்றும் முன்னாள் முதல்வர் சாந்தா குமார் ஆகியோர் ஜெய்ராம் தாக்கூரின் பெயரை தலைமைக்கு பரிந்துரை செய்தனர் . தேர்வு கட்சியில் மோதல் போக்கைக் கைவிட்ட முன்னாள் முதல்வர் பிரேம்குமார் துமாலும் , தாக்கூர் பெயரை கட்சி மேலிடத்தில் பரிந்துரைத்தார் . இதையடுத்து , புதிதாக தேர்ந்தெடுக்கப்பட்ட எம் . எல் . ஏ . க்கள் ஆகியோரும ஒருமனதாக தாக்கூரை முதல்வராக தேர்வு செய்தனர் . ஆட்சிஅமைக்க உரிமை இதன்பின் , ஆளுநர் மாளிகைக்கு சென்ற ஜெய்ராம் தாக்கூர் தனக்கு இருக்கும் எம் . எல் . ஏ . க்கள் ஆதரவு கடிதத்தை அளித்து ஆட்சி அமைக்க ஆளுநர் ஆச்சார்யா தேவ்ராத்திடம் உரிமை கோரினார் . மோடி பங்கேற்பு இதை ஆளுநரும் ஏற்றுக் கொண்டதையடுத்து , வரும் 27 - ந்தேதி ஆளுநர் மாளிகையில் பதவி ஏற்பு விழா நடைபெற உள்ளது . இந்த நிகழ்ச்சியில் பிரதமர் மோடி , பா . ஜனதா ேதசிய தலைவர் அமித் ஷா , மத்திய அமைச்சர்கள் பலர் கலந்து கொள்வார்கள் என எதிர்பார்க்கப்படுகிறது . நன்றி இது குறித்து முதல்வராக தேர்வு செய்யப்பட்டுள்ள ஜெய்ராம் தாக்கூர் கூறுகையில் , “ என்னை முதல்வராக தேர்வு செய்த அனைத்து எம் . எல் . ஏ . க்களுக்கும் நன்றி தெரிவிக்கிறேன் . மத்திய குழுவுக்கும் , எனது பெயரை ஜே . பி . நட்டா , சாந்தா ராம் ஆகியோருக்கு பரிந்துரைத்த முன்னாள் முதல்வர் பிரேம் குமார் துமாலுக்கும் என் நன்றியை தெரிவிக்கிறேன்’’ என்றார் . இமாச்சலப்பிரதேசத்தில் தொடர்ந்து 5 முறை எம் . எல் . ஏ . வாக தேர்வானவர் . கடந்த முறை துமால் ஆட்சியில் அமைச்சராகவும் , மாநிலத் தலைவராகவும் ஜெய்ராம் தாக்கூர் இருந்த அனுபவம் கொண்டவர் .


கதறி கதறி அழுத மும்தாஜ் . . . அதிர்சியில் ஆழ்ந்த போட்டியாளர்கள் . . வியந்து போன கமல் . . . பிக்பாஸ் நிகழ்ச்சி 2 கமல் தொகுத்து வழங்கி மக்களிடேயே நல்ல வரவேற்பை பெற்று உள்ளது . ஒவ்வொரு நாளும் ஒவ்வொரு விதமான நிகழ்வுகள் தொடர்ந்து அரங்கேறி வருகிறது . இந்த நிகழ்ச்சியயை பார்ப்பவர்கள் கூட , அங்குள்ள போட்டியாளர்களில் யாரையோ ஒருவரது நடத்தை தனக்கு ஒத்துப்போகிறது என்ற பாணியில் ரசனையோடு பார்க்கப் தொடங்கி விட்டனர் அதில் குறிப்பாக நேற்று முன்தினம் ஒளிப்பரப்பப்பட்ட நிகழ்ச்சியில் , பாலாஜி மற்றும் நித்யாவின் சண்டை காட்சிகள் மற்றும் அவர் பேசும் தகாத வார்தைகள் குறும்படமாக காண்பிக்கப்பட்டது . இதற்கிடையில் , நேற்று பிக்பாஸ் நிகழ்ச்சி 2 இல் இருந்து வெளியேற்றப்பட்ட முதல் போட்டியாளராக மமதா வெளியேற்றப்பட்டார் மமதாவை பொருத்தவரையில்அவர் பொதுவாகவே மிகவும் அமைதியாகவும் அனைவரிடமும் அவ்வளவுவாக பேசாதவர் . இதை காரணமாக வைத்தே மமதா வெளியேற்றப்பட்டார் . இது மற்ற போட்டியாளர்களுக்கு சற்று கஷ்டமாக இருந்தாலும் மமதாவின் வெளியேற்றம் நடிகை மும்தாஜால் தாங்கிக்கொள்ள முடியாமல் தேம்பி தேம்பி அழுதார் இவர் தேம்பி தேம்பி அழுத்தி பார்த்து , மற்ற போட்டியாளர்களும் கண்ணீர் சிந்தினர் . அனைவரிடமும் கட்டிப்பிடித்து விடை பெற்றார் மமதி . கடந்த இரண்டு வாரங்கள் மட்டுமே பிக் பாஸ் வீட்டில் இருந்த நிலையில் , மும்தாஜ் உடன் இந்த அளவிற்கு மிகவும் பழகி இருந்துள்ளார் மமதி என்பது குறிப்பிடத்தக்கது .


எமி ஜாக்சன் தமிழ் , தெலுங்கு , ஹிந்தி என பல மொழி படங்களில் நடித்து பிரபலமானவர் . தற்போது ஹாலிவுட்டில் ' சூப்பர்கேர்ள் ' என்கிற சீரியல் ஒன்றிலும் நடித்து வருகிறார் . இந்த சீரியல் வாய்ப்பு காரணமாக பெரும்பாலும் திரைப்படங்கள் நடிப்பதை தவிர்த்து வருகிறார் எமி . எனினும் நல்ல கதை மற்றும் முன்னணி ஹீரோக்கள் படம் என்றால் உடனே ஓகே சொல்லி விடுகிறார் . ' காலா ' படத்தை தொடர்ந்து அடுத்ததாக சூப்பர் ஸ்டார் ரஜினிகாந்த் நடிப்பில் விரைவில் வெளியாக உள்ள , 2.0 படத்தில் ரஜினிக்கு ஜோடியாக நடித்துள்ளார் . இவர் லண்டனை சேர்ந்த நடிகை என்பதால் , எப்போதும் வித்தியாசமான ஆடைகளை அணிந்து , மிகவும் கவர்ச்சியான புகைப்படத்தை சமூக வலைத்தளத்தில் வெளியிட்டு , ரசிகர்களை குஷி படுத்துவார் என்பது அனைவரும் அறிந்தது தான் . அப்படியிருக்க சமீபத்தில் ஒரு கிளப்பில் இவர் போதை தலைக்கேறி தன் தோழிக்கு லிப் - லாக் முத்தம் கொடுக்க , அந்த புகைப்படம் நெட்டில் கசிந்து வைரலாக பரவி பலரது விமர்சனத்தை பெற்றது . இதை தொடர்ந்து தான் ஒரு பெண்ணுக்கு , மனைவியாக வாழ்கிறேன் என கூறி ஒரு புகைப்படத்தை வெளியிட்டு , அதிர்ச்சியை ஏற்படுத்தினார் . இதனால் பலர் சமூக வலைத்தளத்தில் , எமி அந்த பெண்ணுடன் லெஸ்பியன் வாழ்க்கை வாழ்ந்து வருவதாக கூறினர் . மேலும் எமியுடன் இருக்கும் அந்த பெண் யார் என்றும் அனைவர் மத்தியிலும் ஒரு கேள்வி எழுந்தது . தற்போது அந்த பெண்ணை பற்றிய தகவல் வெளியாகியுள்ளது . எமி ஜாக்சனுடன் இருக்கும் அந்த பெண்ணின் பெயர் நீலம் கில் , 23 வயதான இவர் ஒரு மாடல் . இவர் நிறைய பேஷன் ஷோக்களில் பங்குபெற்றுள்ளார் . அதோடு நிறைய ஹாட் போட்டோ ஷுட் நடத்தி ரசிகர்களையும் திணற வைத்துள்ளார் . இவரின் ஹாட் புகைப்படம் இதோ . . .


கிரிக்கெட் விளையாட்டில் நேர்மைக்கு உதாரணம் என்றால் அது ராகுல் டிராவிட் தான் என சென்னை சூப்பர் கிங்ஸ் பேட்டிங் பயிற்சியாளர் மைக் ஹஸி தெரிவித்துள்ளார் . தென் ஆப்பிரிக்காவுக்கு எதிராக 4 டெஸ்ட் ஆட்டங்கள் கொண்ட தொடரில் ஆஸ்திரேலியா விளையாடி வருகிறது . கடந்த 1 - ஆம் தேதி தொடங்கிய முதல் ஆட்டத்தில் ஆஸ்திரேலியா 118 ஓட்டங்கள் வித்தியாசத்தில் வெற்றி பெற்றது . இரண்டாவது டெஸ்ட்டில் தென் ஆப்பிரிக்கா 6 விக்கெட்டுகள் வித்தியாசத்தில் வெற்றி பெற்றது . இந்த நிலையில் , 3 - வது டெஸ்ட் ஆட்டம் கடந்த 22 - ஆம் தேதி தொடங்கியது . இந்த ஆட்டத்தில் ஆஸ்திரேலிய வீரர் பேன்கிராஃப்ட் பந்தை சேதப்படுத்த முயன்றது விடியோவில் பதிவாகியது . இது ஆஸ்திரேலிய கேப்டன் ஸ்மித் உதவியுடன் செய்யப்பட்டதும் வெளிச்சத்துக்கு வந்துள்ளது . இந்தக் குற்றச்சாட்டை ஸ்மித்தும் , பேன்கிராஃப்டும் ஒப்புக் கொண்டுள்ளனர் . அத்துடன் , அணியின் கேப்டன் பொறுப்பிலிருந்து ஸ்மித்தும் , துணை கேப்டன் பொறுப்பிலிருந்து டேவிட் வார்னரும் விலகிக் கொள்வதாக அறிவித்தனர் . இந்நிலையில் , சென்னை சூப்பர் கிங்ஸ் அணியின் பேட்டிங் பயிற்சியாளராகப் பொறுப்பேற்றுள்ள மைக் ஹஸி , ஆஸ்திரேலிய அணி இழந்த செல்வாக்கை மீண்டும் பெறுவது கடினம் என தெரிவித்துள்ளார் . ராகுல் டிராவிட் என்றாலே , மனதிற்குள் வருவது அவர் அடித்த 28 சதங்கள் தான் எனவும் மேலும் கிரிக்கெட்டில் நேர்மை என்றால் அதற்கு உதாரணம் டிராவிட் தான் எனவும் தெரிவித்தார் .


இது தொடர்பாக செய்தியாளர்களிடம் பேசிய டி . டி . வி . தினகரன் , கடந்த சில வாரங்களாகவே தமிழ்நாடு முழுவதும் பல மணி நேரங்கள் வரை அறிவிக்கப்படாத மின்வெட்டு நடைமுறைப்படுத்தப்பட்டு மக்களை வெகுவாக பாதிப் படைய செய்திருக்கிறது . இதற்கு பராமரிப்பு பணிகளே காரணம் என அதிகாரிகளை வைத்து விளக்கம் கொடுத்தாலும் , இது திட்டமிடப்பட்ட ஆனால் , வெளிப்படையாக அறிவிக்கப்படாத மின்வெட்டு என்பதே உண்மை . இந்த பிரச்சினை தற்போது பூதாகரமாகியுள்ளது . எடப்பாடி பழனிசாமி , பிரதமருக்கு எழுதியுள்ள கடிதத்தில் , தற்போதைய நிலக்கரி கையிருப்பானது மூன்று நாட்களுக்கு மட்டுமே போதுமானது எனவும் , தமிழகத்திற்கு தேவையான நிலக்கரியை உடனடியாக வழங்காவிட்டால் சில அனல் மின் நிலையங்களை மூடும் சூழல் ஏற்படும் என்றும் குறிப்பிட்டுள்ளார் . இதுபோன்ற அசாதாரணமான சூழ்நிலைக்கு யார் காரணம் ? . ஜெயலலிதா ஆட்சியில் மின்மிகை மாநிலமாக இருந்த தமிழகம் , தற்போதைய ஆட்சியாளர்களின் நிர்வாகத் திறமையின்மையின் காரணத்தால் , தனது தினசரி தேவையைவிட 2,500 மெகாவாட் அளவுக்கு மின் பற்றாக்குறை மாநிலமாக மாற்றப்பட்டுள்ளது . டாஸ்மாக் துறையின்மேல் அமைச்சருக்கு இருக்கும் அக்கறையை , மின்துறையின் மீதும் சிறிது கொண்டிருந்தால் இதுபோன்ற ஒரு அசாதாரணமான சூழலும் , மத்திய அரசிடம் தமிழகம் கையேந்தும் நிலையும் ஏற்பட்டிருக்காமல் தவிர்த்திருக்கலாம் என தினகரன் தெரிவித்தார் . தொடர்ந்து பேசிய அவர் இந்த மாத இறுதி வரை காற்றலை உரிமையாளகளிடம் இருந்து மின்சாரத்தைப் பெற்றுக் கொள்ளலாம் . அதற்குள் நிலக்கரியை ஸ்டாக் வைத்துக் கொள்ளலாம் . ஆனால் காற்றாலை உரிமையாளகளிடம் தமிழக அமைச்சர்கள் கமிஷன் கேட்டு தொந்தரவு செய்வதால் அவர்கள் மின்சாரம் சப்ளை செய்வதை நிறுத்தி விட்டார்கள் என்றும் பகீர் தகவலை வெளியிட்டார் .


மோகன்லால் மகன் பிரணவ் நடிக்கும் ‘ஆதி’ படத்தின் சேட்டிலைட் உரிமையை பிரபல டிவி சேனல் ரூ . 6 கோடிக்கு வாங்கியுள்ளது . நடிகர் மோகன்லால் மகன் பிரணவ் நடித்து வரும் படம் ‘ஆதி’ . இந்தப் படத்தில் ஹீரோவாக அறிமுகமாகிறார் பிரணவ் . இந்தப் படத்தை பிரபல இயக்குனர் ஜீத்து ஜோசப் இயக்கி வருகிறார் . இதற்கு முன் ‘த்ரிஷ்யம்‘ , ‘பாபநாசம்‘ போன்ற வெற்றிப் படங்களை இயக்கியவர்தான் இந்த ஜீத்து ஜோஷப் . பிரணவ் நடிக்கும் இந்தப் படம் ஆக்ஷன் படமாக உருவாகியுள்ளது . இந்தப் படத்தில் ஜெகபதிபாபு வில்லனாக நடிக்கிறார் . மேலும் , இந்தப் படத்தில் பிரணவ்வுக்கு ஜோடியும் இல்லை , லவ் , டூயட்டும் இல்லை . இந்தப் படத்தை மோகன்லாலின் சொந்த நிறுவனமான ஆசீர்வாத் சினிமாஸ் தயாரித்து வருகிறது . இந்தப் படத்தின் போஸ்ட் புரொடக்சன் பணிகள் தற்போது நடைபெற்று வரும் நிலையில் படத்தின் சாட்டிலைட் உரிமையை பிரபல சேனல் ஒன்று ரூ . 6 கோடி கொடுத்து கைப்பற்றியுள்ளது . ஒரு அறிமுக ஹீரோவின் பட சேட்டிலைட் உரிமை இவ்வளவு தொகைக்கு விற்கப்பட்டுள்ளதை மலையாள திரையுலகினர் ஆச்சரியத்துடன் பார்க்கின்றனர் . எல்லா புகழும் தந்தை மோகன் லாலுக்கே என்பது நமக்கு தெரியும் .


மீண்டும் மருத்துவ முத்தம் . . ? பிக்பாஸ் வீட்டில் மருத்துவ முத்தத்தில் ஈடுபட்ட ஜோடி இவங்க தானாம் . . ! பிக்பாஸ் நிகழ்ச்சி சீசன் 2 வை நடிகர் கமல் தொகுத்து வழங்கி வருகிறார் . சென்ற ஆண்டு நடைப்பெற்ற பிக்பாஸ் நிகழ்ச்சி மக்களிடேயே நல்ல வரவேற்பை பெற்றது . இதனை தொடர்ந்து பிக்பாஸ் சீசன் 2 நிகழ்ச்சியை தற்போது மீண்டும் தொகுத்து வழங்குகிறார் கமல் இந்த சீசனின் ஜனனி ஐயர் , மும்தாஜ் , தாடி பாலாஜி மற்றும் அவருடைய மனைவி நித்யா உள்ளிட்ட போட்டியாளர்கள் கலந்துக்கொண்டு உள்ளனர் ஆரம்பத்தில் சாதரணமாக சென்ற இந்த நிகழ்ச்சி , தற்போது போட்டியாளர்களுக்கு டாஸ்க் கொடுக்க தொடங்கி விட்டனர் . அதில் , லிப் டூ லிப் முத்தக்காட்சி இடம் பெற்றுள்ள மாதிரி ஒரு ப்ரோமோ வெளியாகி உள்ளது . இந்த ப்ரோமோவில் , ஜனனி ஐயர் மற்றும் ஐஸ்வர்யா தத்தா இருவரும் லிப் டூ லிப் முத்தம் கொடுத்தவாறு உள்ள ப்ரோமோ வெளியாகி உள்ளது . இந்த வீடியோவை பார்த்த மக்கள் கடும் கண்டனத்தை தெரிவித்து வருகின்றனர் . இதற்கு காரணம் என்னவென்றால் , பிக்பாஸ் நிகழ்சியை சிறு வயதினர் முதல் பெரியவர்கள் வரை குடும்பத்துடன் வீட்டில் அமர்ந்து இந்த நிகழ்ச்சியை பார்க்கின்றனர் இந்நிலையில் இது போன்ற ப்ரோமோ வெளியாகி மக்களிடேயே சங்கடத்தை ஏற்படுத்தி உள்ளது என்பது குறிப்பிடத்தக்கது .


பெங்களூரு , நவ . 11 - கர்நாடக மாநிலத்தில் பலத்த பாதுகாப்புக்கு இடையே , பா . ஜ . க . வின் கடும் எதிர்ப்புக்கு மத்தியில் திப்புசுல்தான் பிறந்ததின விழா சிறப்பாக கொண்டாடப்பட்டது . திப்பு பிறந்ததின விழா 18 - ம் நூற்றாண்டில் புகழ்வாய்ந்த மைசூர் மன்னராக திகழ்ந்த திப்பு சுல்தான் , பிரிட்டிஷார் ஆட்சியை எதிர்த்து தீரமிக்க போராட்டம் நடத்தியவர் . அவரது பிறந்த தினத்தை கர்நாடக மாநில முதலமைச்சர் சித்தராமையா தலைமையிலான காங்கிரஸ் அரசு கடந்த 3 வருடங்களாக சிறப்பாக கொண்டாடி வருகிறது . காங்கிரஸ் கட்சி திப்புசுல்தானை சுதந்திரத்திற்காக போராடிய தியாகி என போற்றுகிறது . பிரிட்டிஷ் ஆட்சியாளர்களை எதிர்த்து போராடியவராக கருதுகிறது . ஆனால் திப்புசுல்தான் இந்துக்களுக்கு எதிராக செயல்பட்டவர் என்றும் கொடுங்கோல் அரசன் என்றும் பாரதிய ஜனதா கட்சி மற்றும் ஆர் . எஸ் . எஸ் , பஜ்ரங்தள் உள்ளிட்ட இந்துத்துவா அமைப்பினர் கடும் எதிர்ப்பு தெரிவித்தனர் . திப்பு பிறந்த நாளை கொண்டாடுவதற்கு எதிர்ப்பு தெரிவித்து பல்வேறு இடங்களில் பா . ஜ . க . மற்றும் இந்துத்துவா அமைப்பினர் போராட்டங்கள் நடத்தினர் . இதையடுத்து , திப்புசுல்தான் பிறந்ததின விழா நேற்று பலத்த போலீஸ் பாதுகாப்புக்கு இடையே கொண்டாடப்பட்டது . 54 , 000 போலீசார் குவிப்பு இதையொட்டி கர்நாடக மாநிலம் முழுவதும் பலத்த போலீஸ் பாதுகாப்பு போடப்பட்டிருந்தது . பெங்களூரு , மங்களூரு மற்றும் குடகு நகரங்களில் பாதுகாப்புக்காக போலீசார் குவிக்கப்பட்டிருந்தனர் . மாநிலம் முழுவதும் 54,000 - க்கும் மேற்பட்ட போலீசார் பாதுகாப்பு பணியில் ஈடுபடுத்தப்பட்டிருந்தனர் . பலத்த போலீஸ் பாதுகாப்பையும் மீறி சில இடங்களில் கல்வீச்சு சம்பவங்கள் நடைபெற்றன . ஹூப்ளியில் போராட்டத்தில் ஈடுபட்ட 150 - க்கும் மேற்பட்ட பா . ஜ . க . வினர் கைது செய்யப்பட்டனர் . திப்புசுல்தான் பிறந்த தினத்தை கொண்டாடுவதை எதிர்த்து கர்நாடக உயர்நீதிமன்றத்தில் வழக்கு தொடரப்பட்டிருந்து . ஆனால் அந்த வழக்கை உயர் நீதிமன்றம் தள்ளுபடி செய்தது .


நடிகர் சங்கம் , தயாரிப்பாளர் சங்கம் என இரண்டு பொறுப்புகளை வகிக்கிறார் விஷால் . இவரை ஆரம்பத்திலிருந்தே தயாரிப்பாளர் சங்க தேர்தலில் எதிர்த்தவர் சுரேஷ் காமாட்சி . இவர் , நடிகர் சங்க கட்டிட அடிக்கல் நாட்டு விழாவிற்கு ரஜினி , கமல் வந்த போது கூட அதை எதிர்த்தார் . இவரை சமீபத்தில் யாரோ முகம் தெரியாத நபர்கள் ‘விஷாலையே எதிர்க்கின்றாயா ? நீ இருக்க மாட்டாய்’ என பகிரங்கமாக மிரட்டி உள்ளனர் . இது பெரும் சர்ச்சையை கிளப்பியுள்ளது . விஷால் தரப்பினர் தனக்கு கொலை மிரட்டல் விடுத்துள்ளனர் என சுரேஷ் காமாட்சியே வெளிப்படையாக அறிவித்துள்ளார் . விஷால் தரப்பினர்தான் உண்மையாகவே மிரட்டினார்களா ? விசாரித்தால் தான் தெரியும்…


மக்களின் முதல்வர் , எளிமையின் சிகரம் என்று வடஇந்திய மீடியாக்களால் ஹைப் ஏற்றப்பட்டவர் உத்திரப்பிரதேச முதல் அமைச்சர் யோகி ஆதித்யநாத் . உ . பி . யில் கட்சியால் வளர்ந்தவர் , கட்சியை வளர்த்தவர் . சாமியாரான இவர் மீது அடுக்கடுக்கடுக்கான குற்றச்சாட்டுகள் . சிறுபாண்மையினத்தவர்கள் மீது இவர் முன்வைத்தாதகக் கூறப்படும் விமர்சனங்கள் அனைத்தும் பகீர் ரகம் . இருப்பினும் இவருக்கு உத்திரப்பிரதேச முதல் அமைச்சர் பதவியை வழங்கி அழகு பார்த்தது பா . ஜ . க . ஆட்சிப் பொறுப்பேற்றது முதல் தடாலடியாக உத்தரவுகளைப் பிறப்பித்து , அதிரடியாக சோதனையில் ஈடுபடுவது என இவரது ஆக்ஷன் ஸ்டைலைப் பார்த்து அசந்து போன ஊடகங்கள் , யோகியை ஆஹா ஓஹோ என புகழ்ந்து தள்ளின . பெண்களை கிண்டல் செய்யும் ரோமியோக்களுக்கு நூதன முறையில் தண்டனை அளித்தது , புகையிலை பயன்படுத்தும் காவல்துறையினரை கடுமையாக எச்சரித்தது என இவரின் சில நடவடிக்கைகள் மக்கள் மத்தியில் நல்ல வரவேற்பை பெற்றன . ஆனால் சாமி வரம் கொடுத்தாலும் , பூசாரி கொடுப்பதில்லை என்ற சொல்லாடல் இவருக்கும் பொருந்தியுள்ளது . தன் உடனிருப்பவர்களால் மீண்டும் சர்ச்சையில் சிக்கியுள்ளார் முதல் அமைச்சர் யோகி ஆதித்யநாத் . அண்மையில் தீவிரவாதிகளுடனான சண்டையில் வீர மரணம் அடைந்த ராணுவ வீரரின் வீட்டுக்கு ஆதித்யநாத் சென்றிருந்தார் . இதற்காக அந்த வீரரின் வீடு முற்றாக மாற்றியமைக்கப்பட்டது . தரைவிரிப்பான் , ஏ . சி . என சகல வசதிகளும் செய்யப்பட்டன . இதனைக் கண்டு ஆனந்தக் கண்ணீர் வடித்தனர் அந்த வீரரின் குடும்பத்தினர் . ஆனால் அந்த சந்தோஷம் 1 மணி நேரம் கூட நீடிக்கவில்லை . ஆதித்யநாத் சென்ற மறுகணமே தரைவிரிப்பானும் , ஏசியும் கழட்டிச் சென்று விட்டனர் . இதே போன்றதொரு சர்ச்சையில் மீண்டும் சிக்கியுள்ளார் ஆதித்யநாத் . உத்திரப்பிரதேசத்தில் முஷார் என்ற தலித் இன மக்களை முதல்வர் சந்திப்பதாக இருந்தது . இதனைத் தொடர்ந்து அந்த இன மக்கள் வசிக்கும் பகுதிக்குச் சென்ற அதிகாரிகள் , தாழ்த்தப்பட்டவர்களிடம் சோப்பு , ஷேம்பு உள்ளிட்டவைகளை அளித்து குளித்தால் மட்டுமே , ஆதித்யநாத்தை காண முடியும் என்று கட்டாயப்படுத்தி உள்ளனர் . உலகை ஆண்ட மாமனிதர்கள் பலரும் , உடனிருந்தவர்களால் சறுக்கலை சந்தித்தனர் என்பதை மக்களின் முதல்வர் , எளிமையின் சிகரம் யோகி ஆதித்யநாத் புரிந்து கொண்டால் சரி


பெரம்பலூர் பாரதிதாசன் நகரை சேர்ந்தர் சத்யா . பெரம்பலூர் பகுதியில் 3 இடங்களில் பியூட்டி பார்லர் நடத்தி வருகிறார் . அதே பகுதியை சேர்ந்தவர் திமுக முன்னாள் கவுன்சிலர் செல்வக்குமார் . கடந்த சில ஆண்டுகளுக்கு முன் , செல்வக்குமாருக்கும் , சத்யாவுக்கும் பழக்கம் ஏற்பட்டுள்ளது . தொழிலை விரிவுபடுத்துவதாகக் கூறி , சத்யா செல்வக்குமாரிடம் ரூ . 20 லட்சம் கடனாகப் பெற்றதாகவும் , நீண்ட நாளாகியும் அதனை திருப்பித் தரவில்லை என்றும் கூறப்படுகிறது . கடந்த மாதம் 17ம் தேதி பியூட்டி பார்லருக்கு சென்று , தனக்கு தர வேண்டிய பணத்தை கேட்டுள்ளார் . இதில் , அவர்களுக்குள் வாக்குவாதம் ஏற்பட்டுள்ளது . இதில் , ஆத்திரமடைந்த செல்வக்குமார் , சத்யாவை கடுமையாகத் தாக்கினார் . இந்தக் காட்சிகள் அங்கிருந்த சிசிடிவி கேமராவில் பதிவாகின . இதுதொடர்பாக போலீசார் வழக்குப்பதிவு செய்து , செல்வக்குமாரை கைது செய்தனர் . மேலும் , கட்சிக்கு அவப்பெயர் ஏற்படுத்தியதால் , அவரை செல்வக்குமாரை அடிப்படை பொறுப்பில் இருந்துநீக்கப்பட்டார் . இந்நிலையில் , பெரம்பலூர் மாவட்ட திமுகவினர் Asianet Tamil இணைய செய்தியாளர்களை சந்தித்தனர் . அப்போது அவர்கள் , மன குமுறலுடன் கூறியதாவது . செல்வக்குமார் கட்சிக்காக உழைத்தவர் . கடந்தமுறை முன்னாள் கவுன்சிலராக இருந்தார் . தற்போது உள்ளாட்சி தேர்தல் நடந்தால் , அவருக்கு சீட் கிடைக்க அதிக வாய்ப்பு இருந்தது . இதனால் , தங்களுக்கு சீட் வேண்டும் என்ற காழ்ப்புணர்ச்சியில் கட்சியினர் சிலர் , தேவையில்லாத வேலைகளில் ஈடுபட்டு அவரை கட்சியில் இருந்து நீக்க செய்துவிட்டனர் . பியூட்டி பார்லர் நடத்தும் சத்யாவுக்கும் , செல்வக்குமாருக்கும் பழக்கம் ஏற்பட்டது . இதில் இருவரும் நெருக்கமானார்கள் . இதில் , சத்யாவுக்கு நிறைய பண வசதிகள் செய்து கொடுத்தார் . கடந்த சில மாதமாக கருணாநிதி உடல்நலக்குறைவு , மறைவு , மு . க . ஸ்டாலின் பதவியேற்பு உள்ளிட்ட கட்சி வேலைகளில் அவர் ஈடுபட்டதாமல் , சத்யாவை சரிவர தொடர்பு கொள்ளவில்லை . இதனால் , அவருக்கு வேறு சிலருடன் தொடர்பு ஏற்பட்டது . இதை அறிந்ததும் , ஆத்திரமடைந்த செல்வக்குமார் அவரை தட்டிக் கேட்டார் . இதில் , வாக்குவாதம் அதிகமானதால் அவரை தாக்கினார் . இந்த சம்பவம் கடந்த மே மாதம் நடந்தது . ஆனால் , தேர்தலில் சீட் வேண்டும் என்ற காழ்ப்புணர்ச்சியில் கட்சியினர் சிலர் , அந்த வீடியோ கடந்த 15 நாட்களுக்கு முன் , திமுக தலைவர் மு . க . ஸ்டாலின் வாட்ஸ்அப் எண்ணுக்கு அனுப்பினர் . அதை பார்த்த அவர் , முன்னாள் அமைச்சர் ராசாவை அழைத்து கண்டித்துள்ளார் . இதையடுத்து ராசா பெரம்பலூர் வந்து கட்சியினரை கண்டித்ததுடன் , எச்சரித்தார் . எந்த பிரச்சனையாக இருந்தாலும் , என்னிடம் தெரிவிக்க வேண்டியதுதானே . ஏன் மு . க . ஸ்டாலினிடம் புகார் அளித்தீர்கள் . இதுபோல் இனி நடக்க கூடாது என கூறினார் . இதனால் , இந்த சம்பவம் புஸ்வானமாகிவிட்டது . மு . க . ஸ்டாலினிடம் புகார் அளித்தும் எந்த நடவடிக்கையும் எடுக்காததால் , கட்சியினர் தனியார் தொலைக்காட்சிக்கு இந்த வீடியோவை அனுப்பிவிட்டனர் . குறிப்பாக இதுதொடர்பாக யாரும் , எந்த புகாரும் போலீசில் கொடுக்கவில்லை . இந்த வீடியோவை பார்க்கும் மாதர் சங்கத்தினர் , பிரச்சனை செய்வார்கள் என கருதி , காவல்துறை உயர் அதிகாரிகள் செல்வகுமாரை கைது செய்தனர் என கூறினர் .


எதற்கும் அஞ்சாமல் , எதையும் எதிர்கொள்ளும் ஆற்றல் பெற்றவர் மறைந்த முதலமைச்சர் ஜெயலலிதா என்று தமிழக சட்டப்பேரவையில் , எதிர்க்கட்சித் தலைவர் மு . க . ஸ்டாலின் புகழாரம் சூட்டினார் . தமிழக சட்டசபையின் 2வது நாள் கூட்டம் இன்று நடைபெற்றது . . இந்த கூட்டத்தில் முன்னாள் சட்ட மன்ற உறுப்பினர்கள் மறைவுக்கு இரங்கல் தெரிவிக்கப்பட்டது . கியூபா முன்னாள் அதிபர் பிடல் காஸ்ட்ரோ , முன்னாள் தமிழக கவனர்னர் பர்னாலா , சோ . ராமசாமி , கோ . சி . மணி , பாலமுரளி கிருஷ்ணா ஆகியோர் மறைவுக்கும் இரங்கல் தெரிவிக்கப்பட்டு 2 நிமிடம் மவுன அஞ்சலி செலுத்தப்பட்டது . இதனையடுத்து கடந்த டிசம்பர் 5ம் தேதி உடல்நலக்குறைவால் காலமான ஜெயலலிதாவின் மறைவுக்கும் இரங்கல் தெரிவிக்கப்பட்டது . இதற்கான தீர்மானத்தை முதலமைச்சர் ஓபிஎஸ் முன்மொழிந்தார் . இதனைத் தொடர்ந்து ஜெயலலிதா குறித்து அனைத்துக் கட்சி உறுப்பினர்களும் புகழாரம் சூட்டினர் . அப்போது பேசிய எதிர்கட்சித் தலைவர் ஸ்டாலின் , எதற்கும் அஞ்சாமல் , எதையும் எதிர்கொள்ளும் ஆற்றல் பெற்றவர் மறைந்த முதல்வர் ஜெயலலிதா என்று புகழாரம் சூட்டினார் . மேலும் எம்ஜிஆர் மறைவுக்குப் பிறகு அதிமுகவை , ஆளும் கட்சி என்ற அந்தஸ்துக்கு உயர்த்த பாடுபட்டவர் ஜெயலலிதா . என்றும் ஜெயலலிதா முதலமைச்சராக இருந்த போது எதிர்க்கட்சி தலைவராக இருந்ததை எண்ணிப் நான் பெருமைப்படுகிறேன் என்றும் ஸ்டாலின் குறிப்பிட்டார் . தமிழக நலனுக்காக இணைந்து பாடுபடுவோம் என்று தன்னிடம் ஜெயலலிதா கூறியதையும் ஸ்டாலின் நெகிழ்ச்சியுடன் நினைவு கூர்ந்தார் ,


பண மதிப்பிழப்பு நடவடிக்கைக்குப் பிறகு டாஸ்மாக் நிறுவனத்தின் மூலம் ரூ . 800 கோடி பணம் வங்கிகளில் செலுத்தப்பட்ட விவகாரத்தில் அமைச்சர்களைக் காப்பாற்ற டாஸ்மாக் நிறுவனம் முயற்சி செய்வதாக பாட்டாளி மக்கள் கட்சி நிறுவனர் ராமதாஸ் குற்றம் சாட்டியுள்ளார் . இது தொடர்பாக அவர் தெரிவித்தபோது , பண மதிப்பிழப்பு அறிவிப்புக்கு பிந்தைய காலத்தில் டாஸ்மாக் நிறுவனம் மூலம் ரூ . 800 கோடி பழைய ரூபாய் தாள்கள் வங்கிகளில் செலுத்தப்பட்டது பற்றி விசாரணை நடத்த வேண்டும் என்று கடந்த 2 - ஆம் தேதி நான் வலியுறுத்தியிருந்த நிலையில் , அதற்கு டாஸ்மாக் நிறுவனம் மறுப்பு தெரிவித்துள்ளது . டாஸ்மாக் நிறுவனத்தின் விளக்கம் முன்னுக்குப்பின் முரணாக , குழப்பங்களின் குவியலாக உள்ளது . பழைய ரூ . 1000 , ரூ . 500 தாள்கள் செல்லாது என்று அறிவிக்கப்பட்ட பிறகு டாஸ்மாக் நிறுவனத்தின் சார்பில் ரூ . 800 கோடி மதிப்புள்ள செல்லாத பணம் வங்கிகளில் செலுத்தப்பட்டிருப்பதாகவும் , அப்பணம் எங்கிருந்து வந்தது என்பது பற்றி விளக்கமளிக்கும்படி டாஸ்மாக் நிறுவனத்திற்கு வருமானவரித்துறை அறிவிக்கை அனுப்பியிருப்பதாகவும் கடந்த 2 - ஆம் தேதி முன்னணி தமிழ் நாளிதழ்களில் பரபரப்பு செய்தி வெளியாகியிருந்தது . பண மதிப்பிழப்பு நடவடிக்கைக்குப் பிறகு பொதுத்துறை நிறுவனங்கள் , கூட்டுறவு வங்கிகள் உட்பட வாய்ப்புள்ள இடங்களில் எல்லாம் தமிழக அமைச்சர்கள் ஊழல் செய்து குவித்து வைத்திருந்த பழைய ரூபாய் தாள்களை மாற்றினார்கள் என செய்தி வெளியாகியிருந்ததால் , அதுகுறித்து வருவாய் புலனாய்வுத் துறையினர் விசாரணை நடத்த வேண்டும் என்று வலியுறுத்தினேன் . பாமக . , வின் இந்த நிலைப்பாட்டில் மிகவும் உறுதியாக இருக்கிறேன் . இந்தக் குற்றச்சாட்டு குறித்து எதுவும் தெரிவிக்காத டாஸ்மாக் நிறுவனத்தின் மேலாண் இயக்குனர் , டாஸ்மாக் நிறுவனத்தின் மதுக்கடைகளில் பழைய ரூபாய் தாள்களை வாங்க அனுமதி அளிக்கவில்லை என்றும் , இதுதொடர்பான எனது குற்றச்சாட்டு முற்றிலும் தவறானது என்றும் கூறியிருக்கிறார் . செல்லாத ரூபாய் தாள்கள் மாற்றப்பட்டது தொடர்பான குற்றச்சாட்டால் நிம்மதியிழந்த அமைச்சர்கள் தரப்பில் அளிக்கப்பட்ட அழுத்தம் காரணமாகவே இப்படி ஒரு மறுப்பை டாஸ்மாக் மேலாண்மை இயக்குனர் அளித்துள்ளார் . ஆனால் , ஒரு பொய்யை மறைக்க ஓராயிரம் பொய் கூறியதைப் போன்று பழைய ரூபாய் தாள்களை மாற்ற அனுமதிக்கவில்லை என்று கூறியிருப்பதன் மூலம் , கடந்த காலங்களில் கூறிவந்த தகவல்களில் இருந்து டாஸ்மாக் மேலாண்மை இயக்குனர் இப்போதும் முற்றிலுமாக முரண்பட்டிருக்கிறார் . ரூ . 800 கோடி பழைய பணம் மாற்றப்பட்டது தொடர்பாக வருமான வரித் துறையிடமிருந்து அறிவிக்கை வந்ததைத் தொடர்ந்து , மதுக்கடை மேற்பார்வையாளர்களுக்கு டாஸ்மாக் தலைமை அலுவலகம் விளக்கம் கேட்டு அறிவிக்கை அனுப்பியது . அதில் , ‘‘பழைய தாள்கள் செல்லாது என அறிவிக்கப்பட்ட பிறகு , அத்தாள்களை வாங்கக்கூடாது என குறுஞ்செய்தி மூலம் மேற்பார்வையாளர்களுக்கு தகவல் தெரிவிக்கப்பட்டது . ஆனால் , பெரும்பாலான மதுக்கடைகளின் மேற்பார்வையாளர்கள் 15.11.2016 வரை ஒரு வாரத்திற்கு பழைய ரூபாய் தாள்களை வாங்கி வங்கியில் செலுத்தியுள்ளார்கள் . இதுபற்றி ஒரு வாரத்தில் விளக்கமளிக்காவிட்டால் மேற்பார்வையாளர்கள் மீது நடவடிக்கை எடுக்கப்படும்’’ எனக் கூறப்பட்டிருந்தது . பண மதிப்பிழப்புக்குப் பிறகு பழைய ரூபாய் தாள்களை வாங்கக்கூடாது என மேற்பார்வையாளர்களுக்கு குறுஞ்செய்தி தெரிவித்ததாக முதல் அறிவிக்கையில் கூறியுள்ள டாஸ்மாக் மேலாண்மை இயக்குனர் , இப்போது ஊடகங்களுக்கு அனுப்பியுள்ள விளக்க அறிவிக்கையில் , பழைய ரூபாய் தாள்களை வாங்கக் கூடாது என முதலில் மின்னஞ்சல் மூலமாகவும் , பின்னர் தொலைபேசி மூலமாகவும் தெரிவிக்கப்பட்டது என்றும் கூறியுள்ளார் . ஏன் இந்த முரண்பாடு என்பதை டாஸ்மாக் மேலாண் இயக்குனர் விளக்குவாரா ? அதேபோல் , மேற்பார்வையாளர்களுக்கு முதலில் அனுப்பிய அறிவிக்கையில் மது விற்பனைக்காக பழைய ரூபாய் தாள்களை வாங்கி , வங்கியில் செலுத்தியது ஏன் ? என்று டாஸ்மாக் நிர்வாகம் விளக்கம் கேட்டிருந்தது . ஆனால் , இப்போது வெளியிட்டுள்ள விளக்கத்தில் டாஸ்மாக் ஊழியர்கள் சார்பில் பழைய ரூபாய் தாள்கள் செலுத்தப்பட்டால் அதை பெறக்கூடாது என்று டாஸ்மாக் வங்கிக் கணக்கு பராமரிக்கப்பட்டு வரும் அனைத்து வங்கிகளுக்கும் கடிதம் மூலம் அறிவுறுத்தப்பட்டதாக கூறப்பட்டுள்ளது . பழைய ரூபாய் தாள்களை பெறக்கூடாது என்று வங்கிகளுக்கு அறிவுறுத்தப்பட்டிருந்தால் , அவற்றில் டாஸ்மாக் ஊழியர்களால் எப்படி பணம் செலுத்தியிருக்க முடியும் ? இந்த இரண்டில் எது உண்மை ? டாஸ்மாக் வங்கிக் கணக்குகளில் ரூ . 800 கோடிக்கு மதிப்பிழக்கப்பட்ட பணம் செலுத்தப்பட்டது குறித்து விளக்கமளிக்கும்படி வருமானவரித்துறையிடமிருந்து டாஸ்மாக் நிர்வாகத்துக்கு அறிவிக்கை வந்தது உண்மையா . . . இல்லையா ? டாஸ்மாக் கணக்கில் பழைய ரூபாய் தாள்கள் செலுத்தப்படவில்லை என்றால் , அதுகுறித்து விளக்கம் அளிக்கும்படி மேற்பார்வையாளர்களுக்கு டாஸ்மாக் நிர்வாகம் அறிவிக்கை அனுப்பியது ஏன் ? பழைய ரூபாய் தாள்களை வாங்க வேண்டாம் என்று மேற்பார்வையாளர்களுக்கு மின்னஞ்சல் மூலமும் , தொலைபேசி மூலமும் தகவல் தெரிவிக்கப்பட்டதாக கூறும் டாஸ்மாக் மேலாண் இயக்குனர் , அதற்கான ஆதாரங்களை தொலைபேசி எண் , மின்னஞ்சல் முகவரிகளுடன் வெளியிட்டு நிரூபிக்கத் தயாரா ? பொதுவாக உண்மையைச் சொல்லும் போது குழப்பங்களுக்கோ , முரண்பாடுகளுக்கோ இடமிருக்காது . ஆனால் , செல்லாத ரூபாய் தாள்களை ஆட்சியாளர்களுக்கு சட்டவிரோதமாக மாற்றிக் கொடுத்த டாஸ்மாக் நிர்வாகம் , இப்போது ஆட்சியாளர்களின் அழுத்தத்திற்கு பணிந்து உண்மையை மறுக்கும் போது தான் பொய்களையும் , முரண்பாடான தகவல்களையும் கூற வேண்டிய கட்டாயம் ஏற்படுகிறது . மக்களுக்கு சேவை செய்ய வேண்டியது தான் அதிகாரிகளின் கடமையே தவிர , ஊழல் அமைச்சர்களை பண மாற்ற மோசடியிலிருந்து காப்பாற்ற வேண்டிய தேவையில்லை . எனவே , செல்லாத பணத்தை மாற்றும் விவகாரத்தில் என்ன நடந்தது ? என்பதை வருமானவரித்துறைக்கு தெரிவித்து , தவறு செய்தவர்கள் மீது விசாரணை நடத்தி தண்டிக்கவும் டாஸ்மாக் நிர்வாகம் பரிந்துரைக்க வேண்டும் . . . என்று கோரியுள்ளார் ராமதாஸ் .


சிங்கம் ' . இந்த படம் குடும்ப உறவுகளின் முக்கியத்துவத்தை எடுத்து கூறும் வகையிலும் , விவசாயத்தின் மகத்துவத்தை எடுத்து கூறும் வகையில் எடுக்கப்பட்டு அனைத்து தரப்பு ரசிகர்கள் மத்தியிலும் நல்ல வரவேற்ப்பை பெற்று வருகிறது . இந்த திரைப்படத்தில் கார்த்தி , ஒரு விவசாயியாக நடித்துள்ளார் . மேலும் நடிகர் சத்தியராஜ் , விஜி சந்திர சேகர் , சாயிஷா , ப்ரியா பவானி சங்கர் , சூரி , உள்ளிட்ட பலர் நடித்துள்ளனர் . தமிழ் ரசிகர்கள் மட்டும் இன்றி தெலுங்கு ரசிகர்கள் மத்தியிலும் இந்த திரைப்படத்திற்கு நல்ல வரவேற்ப்பு கிடைத்து வருகிறது இந்நிலையில் கடைக்குட்டி சிங்கம் படத்தின் எதிரொலியாக " திருநெல்வேலியில் உள்ள பிரபல ராம் முத்துராம் திரையரங்கில் இளநீர் விற்பனை செய்யப்படுவதாக தெரிவித்துள்ளனர் . இது குறித்து திரையரங்க நிர்வாகம் ட்விட்டர் பக்கத்தில் வெளியிட்டுள்ள தகவலில் , ரசிகர்கள் வேண்டுகோளுக்கு இணங்க மற்றும் தற்போதுள்ள விவசாய நலனை கருதி நம் திரையரங்கில் இளநீர் இனி விற்கப்படும் ! ! விவசாயம் பற்றி பேசும் ' கடைக்குட்டி சிங்கம் ' திரையிடும் சமயத்தில் இந்நிகழ்வை நடத்தியதில் மகிழ்ச்சி என தெரிவித்துள்ளனர் . இந்த திரையரங்கம் போல , மற்ற திரையரங்கத்திலும் இதே போன்று இளநீர் விற்பனை செய்ய வேண்டும் என்று ரசிகர்கள் கோரிக்கை விடுத்தது வருகிறார்கள் .


வெற்றி பெற்றே தீர வேண்டும் என்ற கட்டாயத்தில் , பஞ்சாபுடன் மோதிய மும்பை அணி , 6 விக்கெட் வித்தியாசத்தில் அபார வெற்றி பெற்றது . இந்தூரில் நடந்த போட்டியில் டாஸ் வென்ற மும்பை அணியின் கேப்டன் ரோஹித் சர்மா , முதலில் பவுலிங்கை தேர்வு செய்தார் . இதையடுத்து முதலில் பேட்டிங் செய்த பஞ்சாப் அணியின் தொடக்க வீரர்கள் ராகுலும் கெய்லும் அதிரடியான தொடக்கத்தை அமைத்து கொடுத்தனர் . கெய்லின் அரைசதம் மற்றும் கடைசி ஓவரில் ஸ்டோய்னிஸின் அதிரடி ஆட்டத்தால் 20 ஓவருக்கு பஞ்சாப் அணி 174 ரன்கள் எடுத்தது . 175 ரன்கள் இலக்குடன் களமிறங்கிய மும்பை அணியின் தொடக்க வீரர் லீவைஸ் , விரைவில் வெளியேறினார் . மற்றொரு தொடக்க வீரரான சூர்யகுமார் யாதவ் பொறுப்புடன் ஆடி அரைசதம் கடந்தார் . ஆரம்பத்தில் , மும்பை அணியின் ரன் வேகம் குறைவாகவே இருந்தது . முதல் 10 ஓவர்களில் ஒரு விக்கெட் இழப்பிற்கு 67 ரன்கள் மட்டுமே எடுத்திருந்தனர் . ரன் வேகம் குறைவாக இருந்ததால் , சூர்யகுமார் அவுட்டானதும் ஹர்திக் பாண்டியாவை இறக்கிவிட்டார் ரோஹித் . ரோஹித்தின் நம்பிக்கையை வீணடிக்காத ஹர்திக் பாண்டியா , அதிரடியாக ஆடினார் . ஹர்திக்கின் அதிரடி பேட்டிங் , மும்பை அணிக்கு உத்வேகம் அளித்தது . அதன்பிறகு குருணல் பாண்டியாவும் ரோஹித்தும் இணைந்து அடித்து ஆடி 19 ஓவரிலேயே இலக்கை எட்டினர் . 6 விக்கெட் வித்தியாசத்தில் மும்பை அணி வெற்றி பெற்றது . போட்டிக்கு பின்னர் பேசிய மும்பை கேப்டன் ரோஹித் , நல்ல பேட்டிங் வரிசையை கொண்ட பஞ்சாப் அணியை இந்த மைதானத்தில் 174 ரன்களில் தடுத்தது சிறந்த முயற்சி . முதல் பத்து ஓவர்களில் குறைவான ரன்களையே எடுத்திருந்தோம் . அந்த நேரத்தில் ரன் வேகத்தை அதிகப்படுத்த வேண்டியிருந்தது . அதனால் தான் நான்காவது இடத்தில் ஹர்திக் களமிறக்கப்பட்டார் . ஹர்திக் ஆடிய விதம் , உத்வேகத்தை அளித்தது . நான் பின் வரிசையில் களமிறங்கினேன் . எந்த மாதிரியான ஷாட்களை அடிக்க வேண்டும் என்பதை நான் முடிவு செய்துவிட்டேன் . இலக்கை சேஸ் செய்து வெற்றியடைவது நல்ல உணர்வுதான் என்றார் .


ஐபிஎல் கிரிக்கெட் தொடரின் ஏழாவது லீக் ஆட்டத்தில் மூன்று ஓவர்களில் 49 ஓட்டங்கள் எடுக்க வேண்டும் என்ற விறுவிறு ஆட்டத்தில் நான்கு விக்கெட் வித்தியாசத்தில் கொல்கத்தா நைட் ரைடர்ஸ் அணியை வீழ்த்தி மும்பை இண்டியன்ஸ் அணி முதல் வெற்றியைப் பெற்றது . ஐபிஎல் தொடரின் மும்பையில் நேற்று ஏழாவது லீக் ஆட்டம் நடைபெற்றது . இந்த ஆட்டத்தில் முதலில் பேட் செய்த கொல்கத்தா அணியில் கேப்டன் கெüதம் கம்பீர் - கிறிஸ் லின் இணை முதல் விக்கெட்டுக்கு 4.2 ஓவர்களில் 44 ஓட்டங்கள் எடுத்தது . கம்பீர் 13 பந்துகளில் 19 ஓட்டங்கள் சேர்த்து வெளியேற , பின்னர் வந்த உத்தப்பா 4 ஓட்டங்களில் பரிதாபமாக அவுட்டானார் . இதனையடுத்து மணீஷ் பாண்டே களமிறங்க , கொல்கத்தா 7.3 ஓவர்களில் 67 ஓட்டங்களை எட்டியபோது கிறிஸ் லின் அவுட்டானார் . அவர் 24 பந்துகளில் 1 சிக்ஸர் , 3 பவுண்டரிகளுடன் 32 ஓட்டங்கள் எடுத்தார் . பின்னர் வந்த யூசுப் பதான் 6 ஓட்டங்களில் நடையைக் கட்ட , சூர்யகுமார் களம் இறங்கினார் . இதன்பிறகு பாண்டே சிக்ஸர்களையும் , பவுண்டரிகளையும் பறக்கவிட்டார் . சூர்யகுமார் 17 ஓட்டங்கள் சேர்த்து அவுட்டானார் . இந்த ஜோடி ஐந்தாவது விக்கெட்டுக்கு 44 ஓட்டங்கள் சேர்த்தது . கிறிஸ் வோக்ஸ் களமிறங்க , மணீஷ் பாண்டே 37 பந்துகளில் அரை சதம் கண்டார் . அவர் தொடர்ந்து வேகம் காட்ட , கிறிஸ் வோக்ஸ் 9 ஓட்டங்களில் ஆட்டமிழந்தார் . பின்னர் சுநீல் நரேன் களமிறங்க , மெக்லீனாகான் வீசிய கடைசி ஓவரில் இரு சிக்ஸர்களையும் , ஒரு பவுண்டரியையும் விளாசினார் பாண்டே . இந்த ஓவரின் கடைசிப் பந்தில் சுநீல் நரேன் 1 ரன்னில் ஆட்டமிழந்தார் . கொல்கத்தா 7 விக்கெட் இழப்புக்கு 178 ஓட்டங்கள் குவித்தது . மும்பை தரப்பில் கிருனால் பாண்டியா மூன்று விக்கெட்டுகளையும் , மலிங்கா இரண்டு விக்கெட்டுகளையும் வீழ்த்தினர் . பின்னர் பேட் செய்த மும்பை அணியில் பார்த்திவ் படேல் - ஜோஸ் பட்லர் இணை முதல் விக்கெட்டுக்கு 7.3 ஓவர்களில் 65 ஓட்டங்கள் சேர்த்தது . படேல் 27 பந்துகளில் 30 , ஜோஸ் பட்லர் 22 பந்துகளில் 28 ஓட்டங்கள் சேர்த்து அவுட்டானர் . பிறகு வந்தவர்களில் கேப்டன் ரோஹித் சர்மா 2 , கிருனால் பாண்டியா 11 ஓட்டங்களில் நடையைக் கட்ட , நிதிஷ் ராணாவுடன் இணைந்தார் கிரண் போலார்ட் . கடைசி நான்கு ஓவர்களில் மும்பையின் வெற்றிக்கு 60 ஓட்டங்கள் தேவைப்பட்டன . ஆனால் , 17 - ஆவது ஓவரில் போலார்ட் 17 ஓட்டங்களில் ஆட்டமிழக்க , ராணாவுடன் இணைந்தார் பாண்டியா . இவர்கள் இருவரும் அதே ஓவரில் தலா ஒரு பவுண்டரியை விரட்ட , கடைசி 3 ஓவர்களில் 49 ஓட்டங்கள் எடுக்க வேண்டியிருந்தது . இதனால் மும்பை வெற்றி பெறுவது கடினம் என எதிர்பார்க்கப்பட்டது . டிரென்ட் போல்ட் வீசிய 18 - ஆவது ஓவரில் ராணா ஒரு பவுண்டரியையும் , ஒரு சிக்ஸரையும் விளாச , பாண்டியா தன் பங்குக்கு ஒரு சிக்ஸரை விரட்டினார் . இதனால் அந்த ஓவரில் 19 ஓட்டங்கள் கிடைக்க , ஆட்டத்தில் விறுவிறுப்பு ஏற்பட்டது . அங்கித் ராஜ்புட் வீசிய 19 - ஆவது ஓவரில் ஒரு சிக்ஸர் , ஒரு பவுண்டரியை விளாசி அரை சதம் கண்ட கையோடு ராணா ஆட்டமிழந்தார் . அவர் 29 பந்துகளில் 3 சிக்ஸர் , 5 பவுண்டரிகளுடன் 50 ஓட்டங்களை எடுத்தார் . இதையடுத்து ஹர்பஜன் சிங் களமிறங்க , அதே ஓவரின் கடைசிப் பந்தில் பாண்டியா ஒரு சிக்ஸரை விளாசினார் . இதனால் கடைசி ஓவரில் 11 ஓட்டங்கள் எடுத்தால் வெற்றி என்ற நிலை ஏற்பட்டது . போல்ட் வீசிய அந்த ஓவரில் பாண்டியா அதிரடியாக ஆட , சூர்யகுமாரின் மோசமான பீல்டிங்கால் மும்பைக்கு ஒரு பவுண்டரி கிடைத்தது . அதற்கடுத்ததாக பாண்டியா கொடுத்த கேட்ச்சை ரிஷி தவன் தவறவிட்டார் . அடுத்த பந்தில் பாண்டியா பவுண்டரியை விளாச , மும்பை அணி 19.5 ஓவர்களில் 180 ஓட்டங்கள் குவித்து வெற்றி பெற்றது . பாண்டியா 11 பந்துகளில் 2 சிக்ஸர் , 3 பவுண்டரிகளுடன் 29 , ஹர்பஜன் சிங் 1 ரன்னுடன் களத்தில் இருந்தனர் . மும்பைத் தரப்பில் அங்கித் ராஜ்புட் மூன்று விக்கெட்டுகளை வீழ்த்தினார் . இந்த வெற்றியின் மூலம் மும்பை அணி தனது முதல் வெற்றியை பெற்றுள்ளது .


அயர்லாந்துக்கு எதிரான இரண்டு டி20 போட்டிகளில் தவறவிட்ட சாதனையை இங்கிலாந்துக்கு எதிரான முதல் போட்டியில் அடைந்துவிட்டார் இந்திய அணி கேப்டன் விராட் கோலி . சமகால கிரிக்கெட்டின் சிறந்த வீரர்களில் ஒருவராக திகழ்ந்துவரும் விராட் கோலி , சாதனைகளையும் சதங்களையும் குவித்துவருகிறார் . சச்சின் டெண்டுல்கரின் அதிக சதங்கள் , அதிக ரன்கள் ஆகிய சாதனைகளை கூட கோலி முறியடித்துவிடுவார் என எதிர்பார்க்கப்படுகிறது . போட்டிக்கு போட்டி ரன்களை குவித்து வருவதால் ரன் மெஷின் என அழைக்கப்படும் கோலி , வெறும் 17 ரன் எடுத்தால் சர்வதேச டி20 போட்டிகளில் விரைவில் 2000 ரன்களை கடந்த வீரர் என்ற சாதனையை பெற்றுவிடலாம் என்ற நிலையில் , அயர்லாந்துக்கு எதிரான முதல் போட்டியில் ஆடினார் . ஆனால் அதில் ரன் ஏதும் எடுக்காமல் அவுட்டானார் . அயர்லாந்துக்கு எதிரான இரண்டாவது போட்டியிலாவது அடித்துவிடுவார் என்றால் , அதுவும் நடக்கவில்லை . அந்த போட்டியிலும் 9 ரன்னில் வெளியேறினார் . இந்நிலையில் , இங்கிலாந்துக்கு எதிரான முதல் டி20 போட்டியில் எஞ்சிய 8 ரன்களை எட்டி , சர்வதேச டி20 போட்டிகளில் விரைவில் 2000 ரன்களை கடந்த வீரர் என்ற சாதனையை கோலி படைத்துள்ளார் . இங்கிலாந்துக்கு எதிரான முதல் டி20 போட்டியில் 8 விக்கெட்டுகள் வித்தியாசத்தில் இந்திய அணி அபார வெற்றி பெற்றது . இந்த போட்டியில் கோலி 20 ரன்கள் எடுத்தார் . 8வது ரன்னை எட்டியபோது விரைவில் 2000 ரன்களை கடந்த வீரர் என்ற சாதனையை கோலி நிகழ்த்தினார் . 56 போட்டிகளில் 2000 ரன்களை எட்டியுள்ளார் கோலி . கோலிக்கு முன்னதாக கப்டில் , மெக்கல்லம் ஆகியோர் மட்டுமே 2000 ரன்களை கடந்துள்ளனர் . ஆனால் அவர்களில் கப்டில் 68வது போட்டியிலும் மெக்கல்லம் 66வது போட்டியிலுமே 2000 ரன்களை கடந்தனர் என்பது குறிப்பிடத்தக்கது .


இந்திய அணியின் முன்னாள் கேப்டனும் சென்னை சூப்பர் கிங்ஸ் அணியின் கேப்டனுமான தோனி , தமிழ்நாட்டின் செல்லப்பிள்ளையாக திகழ்கிறார் . சென்னை சூப்பர் கிங்ஸ் அணியின் கேப்டனாக கடந்த 2008ம் ஆண்டிலிருந்து தற்போது வரை நீடித்துவருகிறார் . சென்னை அணி இடையில் தடை பெற்றிருந்த இரண்டு சீசன்களை தவிர மற்ற 9 சீசன்களுக்கு கேப்டனாக இருந்துள்ளார் . இன்னும் அவர் தான் கேப்டனாக உள்ளார் . சென்னை அணியில் நீண்ட காலமாக ஆடிவருவதால் அவருக்கு இந்தியாவின் மற்ற மாநிலங்களை விட தமிழ்நாட்டில் ரசிகர்கள் அதிகம் . ஜார்கண்ட் மாநிலம் ராஞ்சியை சேர்ந்த தோனி , சென்னை எனது இரண்டாவது வீடு என பலமுறை கூறியுள்ளார் . அந்தளவிற்கு அவருக்கும் சென்னைக்கும் இடையேயான நெருக்கம் அதிகம் மட்டுமல்லாமல் உணர்வுப்பூர்மானதும் கூட . தோனி தன் மகள் ஸிவாவுடன் கொஞ்சி விளையாடும் வீடியோக்கள் அவ்வப்போது சமூக வலைதளங்களில் வைரலாகும் . அண்மையில் இருவரும் தமிழில் பேசிக்கொண்ட வீடியோ வைரலானது . இந்நிலையில் , அண்மையில் சென்னையில் ஒரு நிகழ்ச்சியில் கலந்துகொள்ள வந்த தோனி , குடும்பத்துடன் சென்னை மெரினா கடற்கரையில் செலவிட்டு மகிழ்ந்துள்ளார் . அப்போது , தோனி அவரது மகள் ஸிவாவுடன் விளையாடும் வீடியோக்கள் சமூக வலைதளங்களில் வைரலாகிவருகிறது .


பாரதி ராஜா இயக்கத்தில் வெளியான மண் வாசனை படம் மூலம் தமிழ் திரையுலகில் அறிமுகமானவர் நடிகை ரேவதி . இதைத் தொடர்ந்து ரஜினி , கமல் , கார்த்தி , மோகன் , பிரபு , விஜயகாந்த் என 80 களின் முன்னணி நடிகர்களாக இருந்த அனைவருடனும் நடித்து தனக்கென தனி இடத்தைப் பிடித்தவர் . இவர் தமிழ்ப் படங்கள் மட்டும் இன்றி இந்தி , தெலுங்கு , கன்னடா , மலையாளம் என பல்வேறு மொழி படங்களில் நடித்துள்ளார் . ஆங்கிலம் , இந்தி ஆகிய மொழிகளில் ஒரு சில படங்களை இயக்கி , பல்வேறு விருதுகளையும் பெற்றுள்ளார் . இவர் , நடிப்பு . . . இயக்கம் . . . என சினிமாத்துறை சார்ந்தவற்றில் பல்வேறு தேசிய விருதுகள் வரை பெற்று சாதனைகள் படைத்திருந்தாலும் . திருமண வாழ்க்கையில் மற்றும் தோல்வியை சந்தித்தார் . கடந்த 1986 ஆம் ஆண்டு பிரபல ஒளிப்பதிவாளர் சுரேஷ் சந்திரமேனன் என்பவரை காதலித்து திருமணம் செய்துகொண்டார் . இனிதாகவே ஆரம்பமான இவர்களுடைய திருமண பந்தம் வாழ்நாள் முழுவதும் நீடிக்க வில்லை என்பது தான் வருத்தம் . இருவரும் கருத்து வேறுபாடு ஏற்பட்டு 2000 ஆம் ஆண்டு விவரத்து கோரி நீதிமன்றம் சென்றனர் . இவர்களுக்கு 2013ஆம் ஆண்டு விவாகரத்து கொடுக்கப்பட்டது . விவாகரத்தைத் தொடர்ந்து இருவரும் தங்களுடைய பணிகளில் கவனம் செலுத்த தொடங்கினார் . இந்நிலையில் ரேவதி கடந்த சில வருடங்களுக்கு முன் ஒரு பெண்குழந்தையை தத்து எடுத்து வளர்த்து வருகிறார் என்று கூறப்பட்டது . இது குறித்து , ரேவதியும் எதுவும் கூறாமல் இருந்து வந்த நிலையில் , தற்போது முதல் முறையாக மஹி தன்னுடைய தத்து குழந்தை இல்லை நான் 10 மாதம் சுமந்து பெற்ற குழந்தை என கூறியுள்ளார் . இதுகுறித்து பிரபல வார இதழுக்கு பேட்டியளித்துள்ள ரேவதி , " இதுவரை என் வாழ்க்கையில் , பல பிரச்சனைகளை சந்தித்து தாண்டி வந்திருக்கிறேன் . அதே போல் தாய்மை ஒரு பெண்ணின் வாழ்க்கையில் எவ்வளவு முக்கியம் என்பது எனக்கு தெரியும் அதற்காக ஏங்கி இருக்கிறேன் . அதனால் டெஸ்ட் டியூப் சிகிச்சை மூலம் குழந்தை பெற்று கொண்டேன் . அந்த குழந்தை தான் மஹி . ஆனால் அவள் என் தத்து மகள் என பலர் வதந்திகளை பரப்பி வருகிறார்கள் என்றும் இது குறித்து அதிகமாக நான் பேச விரும்பவில்லை என்றும் தெரிவித்துள்ளார் . இத்தனை நாள் இதனை ரகசியமாக வைத்திருந்த ரேவதி . தற்போது இதனை வெளிப்படுத்தியுள்ளார் . ரேவதி தன்னுடைய 47 வயதில் கர்ப்பமடைந்த குழந்தை பெற்றதை போட்டுடைத்துள்ளார் . இப்போது இவருடைய குழந்தை மஹிக்கு 5 வயது ஆகிறது குறிப்பிடத்தக்கது .


தென்னாப்பிரிக்காவுக்கு எதிரான டெஸ்ட் தொடரை 2 - 1 என இழந்த இந்திய அணி , 5 - 1 என ஒருநாள் தொடரையும் , 2 - 1 என டி20 தொடரையும் வென்று அசத்தியது . தென்னாப்பிரிக்காவுக்கு எதிரான ஒருநாள் மற்றும் டி20 தொடரை வென்றதில் பவுலர்களின் பங்களிப்பு அளப்பரியது . அதிலும் புவனேஷ்வர் குமார் , பும்ரா வேகக்கூட்டணி ஏமாற்றமளிக்காமல் தொடர்ச்சியாக இந்திய அணியை அடுத்தகட்டத்திற்கு எடுத்து செல்கிறது . நேற்று நடந்த கடைசி 20 ஓவர் போட்டியில் , இந்திய அணியின் வேகப்பந்து வீச்சாளர்கள் தொடக்க ஓவர்களில் சிறப்பாக பந்துவீசினர் . 173 ரன்கள் என்ற இலக்குடன் களமிறங்கிய தென்னாப்பிரிக்கா வீரர்களை தொடக்கத்திலேயே புவனேஷ்வர் குமார் கட்டுப்படுத்தினார் . டி20 போட்டியை பொறுத்தவரை முதல் 6 ஓவர்கள் தான் மிக முக்கியம் . அவைதான் வெற்றி , தோல்வியை தீர்மானிக்ககூடியவை . அந்த வகையில் , முதல் 6 ஓவர்களில் தென்னாப்பிரிக்க வீரர்களை முழுமையாக கட்டுப்படுத்தினார் புவனேஷ்வர் குமார் . 15 ஓவரில்தான் தென்னாப்பிரிக்கா 100 ரன்களையே எட்டியது . ஆனால் 16,17,18,19 ஆகிய ஓவர்களில் தென்னாப்பிரிக்க வீரர்கள் அதிரடியாக ஆடி ரன்குவிப்பில் ஈடுபட்டனர் . கடைசி ஓவரில் 19 ரன்கள் தேவை என்ற நிலையில் , கடைசி ஓவரை வீசிய புவனேஷ்வர் குமார் , வெறும் 11 ரன்களை மட்டுமே விட்டுக்கொடுத்து வெற்றியை பறித்தார் . இறுதியாக போட்டியை வென்ற இந்திய அணி , கோப்பையையும் கைப்பற்றியது . இதுதொடர்பாக கருத்து தெரிவித்துள்ள புவனேஷ்வர் குமார் , டி20 போட்டியை பொறுத்தவரை முதல் 6 ஓவர்கள் தான் வெற்றி , தோல்வியை தீர்மானிக்ககூடியவை . எனவே முதல் 6 ஓவர்களில் அதிக ரன்கள் விட்டுக்கொடுக்காமல் பந்துவீச வேண்டும் . அதைத்தான் செய்தேன் . டி20 போட்டிகளில் முதல் மற்றும் கடைசி ஓவர்களில் சிறப்பாக பந்துவீச காரணம் ஐபிஎல் தான் . ஐபிஎல் போட்டிகளில் விளையாடி கிடைத்த அனுபவங்களின் மூலமாகத்தான் சர்வதேச டி20 போட்டிகளில் சிறப்பாக பந்துவீச முடிகிறது என புவனேஷ்வர் குமார் தெரிவித்தார் .


தென்னாப்பிரிக்க அணியை வீழ்த்த இந்திய அணிக்கு மாஸ்டர் பிளாஸ்டர் சச்சின் டெண்டுல்கர் மூன்று ஆலோசனைகளை வழங்கியுள்ளார் . தென்னாப்பிரிக்கா சென்றுள்ள இந்திய அணி , டெஸ்ட் , ஒருநாள் , டி20 ஆகிய தொடர்களில் விளையாடிவருகிறது . 3 போட்டிகள் கொண்ட டெஸ்ட் தொடரில் 1 - 0 என தென்னாப்பிரிக்கா முன்னிலை வகிக்கிறது . கேப்டவுனில் நடந்த முதல் டெஸ்டில் , இந்திய பந்துவீச்சாளர்கள் சிறப்பாக தங்களது பங்களிப்பை அளித்தனர் . ஆனால் , பேட்ஸ்மேன்களின் சொதப்பலால் , தோல்வியடைந்தோம் . இரு இன்னிங்ஸ்களிலும் சேர்த்தே 400 ரன்களைக் கூட இந்திய அணி எடுக்கவில்லை . 208 என்ற எளிய இலக்கை எட்ட முடியாமல் , 72 ரன்கள் வித்தியாசத்தில் இந்திய அணி படுதோல்வி அடைந்தது . இரண்டாவது டெஸ்ட் போட்டி செஞ்சூரியனில் இன்று தொடங்க உள்ளது . தொடரை தீர்மானிக்கும் போட்டி என்பதால் , இரு அணிகளும் வெற்றிபெற கடுமையாக போராடும் . தென்னாப்பிரிக்க மண்ணில் , அந்த அணியை வீழ்த்த சச்சின் டெண்டுல்கர் சில ஆலோசனைகளை வழங்கியுள்ளார் . ஆங்கில ஊடகம் ஒன்றுக்கு சச்சின் அளித்த பேட்டியில் , தென்னாப்பிரிக்க ஆடுகளங்கள் வேகப்பந்து வீச்சுக்கு சாதகமாக இருக்கும் . எனவே டெஸ்ட் போட்டியைப் பொறுத்தவரை முதல் 25 ஓவர்கள் பவுலர்களுக்கானது . அந்த ஓவர்களில் பேட்ஸ்மேன்கள் மிகக்கவனமாக ஆட வேண்டும் . அப்படி ஆடிவிட்டால் , 50 முதல் 80 ஓவர்கள் வரை ரன்களை குவிக்கலாம் . ஆனால் , முதல் 25 ஓவர்களில் கவனமாக விளையாட வேண்டும் . அடுத்தது , பவுலர்கள் சிறப்பாக செயல்பட வேண்டும் . இவையனைத்தையும் விட அணியாக நேர்மறையான எண்ணத்துடன் வெற்றியை அடைய விளையாட வேண்டும் என சச்சின் ஆலோசனை கூறியுள்ளார் .


திரைப்படங்களில் வில்லனாக நடித்த பல நடிகர்களும் , நிஜ வாழ்க்கையில் மக்கள் மனதை கவர்ந்து விடுகின்றனர் . தமிழ் சினிமாவில் வில்லன் நடிகராக அறிமுகமாகி , தற்போது காமெடி கலந்த வில்லனாக திரையில் கலக்கி கொண்டிருப்பவர் மன்சூர் அலி கான் . இவர் சமுதாய பிரச்சனைகளுக்கு எதிராக குரல் கொடுத்து வரும் நடிகர்களில் ஒருவர் . அந்த வகையில் பிரபல வில்லன் நடிகரான இவருக்கு நிறைய ரசிகர்கள் இருக்கின்றனர் . தற்போது தமிழகத்தில் நிகழ்ந்துவரும் சமுதாய பிரச்சனைகளுக்கு எதிராக குரல் கொடுத்துவரும் இவர் , அரசியல் வாதிகளை விமர்சிக்க ஒரு போதும் தயங்கியதில்லை . மேலும் இவர் குளங்களை சுத்தம் செய்வது போன்ற பணிகளில் இறங்கி வேலை செய்ததால் , இவர் மீது மக்களுக்கு நல்ல மரியாதை இருக்கிறது . தற்போது தமிழ அரசு அறிமுகப்படுத்தி இருக்கும் , 8 வழி சாலை திட்டத்திற்கு எதிராக பொது மக்கள் குரல் எழுப்பி வருகின்றனர் . இந்த திட்டம் குறித்து மன்சூர் அலி கானும் காட்டமான கருத்துக்களை வெளியிட்டிருக்கிறார் . இந்த திட்டம் குறித்து அவர் பேசிய கருத்துக்கள் சர்ச்சையை கிளப்பி இருக்கிறது . இதனால் இவர் மீது வழக்கு பதிவு செய்யப்பட்டது . அந்த வழக்கின் அடிப்படையில் கைது செய்யப்பட்ட மன்சூர் அலிகானை , வரும் ஜீன் 29ஆம் தேதி வதை நீதிமன்ற காவலில் வைக்குமாறு தீர்ப்பு கொடுத்திருக்கிறது , மேட்டூர் நீதிமன்றம் . இந்த தீர்ப்பு அவரது ரசிகர்களுக்கு மிகுந்த வருத்தத்தை கொடுத்திருக்கிறது .


* முதல்வர் எடப்பாடி பழனிசாமியின் பேச்சில் சமீப காலமாக கெத்து எகிறி இருப்பதாக அ . தி . மு . க . வினுள்ளேயே புலம்பல் . ’அம்மா ஆசியோடு நான் அமைத்திருக்கும் ஆட்சி’ என்று கோயமுத்தூரில் அவர் பேசியது பெரும் பரபரப்பை கிளப்பியது . இந்நிலையில் , பிரிந்து போன அ . தி . மு . க . வினரை மீண்டும் கட்சிக்குள் இணைப்பது உள்ளிட்ட ‘பேட்ச்’ ஒர்க்கில் சமீபகாலமாக எடப்பாடியார் அதீத ஆர்வம் காட்டி வருகிறாராம் . தினகரன் தரப்புக்கு சென்ற ஆதரவாளர்களை வேண்டி விரும்பி அவர் அழைப்பது இந்த கோணத்தில்தான் . இந்த நல்ல முயற்சி ஏன் நம் கட்சி முக்கியஸ்தர்களின் கண்ணில் படமாட்டேங்கிறது ! என்னை தூற்றுவோர் ஏன் வாழ்த்த தயங்குறாங்க ? என்று வேதனைப்படுகிறாராம் . * இவ்வளவு நாட்களாக தூரப்பார்வையுடன் தி . மு . க . வின் மாவட்ட செயலாளர்கள் , நகர நிர்வாகிகள் ஆகியோரின் குற்றங்களை மட்டுமே கண்டுபிடித்து களையெடுத்து தூர் வாரிக் கொண்டிருந்தார் ஸ்டாலின் . ஆனால் அவரது கைக்கு அருகிலேயே இருக்கும் வி . வி . ஐ . பி . க்கள் சிலர் ஸ்டாலினின் அதிகார சூட்டை பயன்படுத்தி ஆட்டம் போடுவதாக ஸ்டாலினின் குடும்பத்தினரே கண்டுபிடித்து புகார் தந்துள்ளனர் . விளைவு , முக்கிய புள்ளிகள் இரண்டு பேருக்கு கடந்த சில நாட்களாக ஆதாரத்துடன் பரேடு நடக்கிறதாம் அறிவாலயத்தில் . * இருபது தொகுதி இடைத்தேர்தலுக்கு தயாராகிவிட்டது தமிழகம் . அ . தி . மு . க . , தி . மு . க . மற்றும் அ . ம . மு . க . மூன்றுமே வரிந்து கட்டிக் கொண்டு களமிறங்க தயாராகிவிட்டன . இந்நிலையில் இந்த 20 தொகுதிகளில் சிலவற்றை தங்களுக்கும் ஒதுக்க வேண்டும் என்று ஸ்டாலினிடம் அழுத்தமான கோரிக்கை வைக்கிறதாம் காங்கிரஸ் . நாங்க ஜெயிச்சா உங்களுக்குதானே ஆதரவு தருவோம் ? பின்ன என்ன , இருபது தொகுதியில தேர்தல்கள் பிரம்மாண்டமா நடக்கிறப்ப தேசிய கட்சியான நாங்க சும்மா இருக்குறது அசிங்கமா இருக்குமே ! என்று நியாயம் பேசுகிறாராம் திருநாவுக்கரசர் . எல்லாம் ராகுலின் தூண்டுதல் என்கிறார்கள் .


முதல் உலகக் கோப்பை போட்டியிலேயே தொடர்ச்சியாக 2 தங்கப் பதக்கங்கள் வென்று ஒட்டுமொத்த தேசத்தையே திரும்பிப் பார்க்க வைத்திருக்கிறார் 16 வயது இளம்பெண் மானு பேக்கர் . அரியாணா மாநிலம் , ஜஜ்ஜார் மாவட்டத்தின் கோரியா என்ற கிராமத்தில் பிறந்த மானு பேக்கரின் தந்தை ராம்கிஷண் பேக்கர் பொறியாளராகப் பணிபுரிந்து வருகிறார் . தாயார் சுமிதா , மகள் படிக்கும் பள்ளியின் தலைமை ஆசிரியர் . மானு சிறுவயதில் இருந்தே அனைத்து விளையாட்டுகள் மீதும் ஆர்வம் கொண்டிருந்தார் . நடனத்திலும் சிறந்து விளங்கிய அவர் , முதலில் குத்துச்சண்டையிலும் , டென்னிஸ் போட்டியிலும் கவனம் செலுத்தினார் . பின்னர் , குத்துச்சண்டைப் போட்டியொன்றில் கண்ணில் காயம் ஏற்பட பெற்றோர் அறிவுறுத்தலின்பேரில் அந்த விளையாட்டை கைவிட்டார் . அதன்பின்னர் , ஸ்கேட்டிங் வீராங்கனையாக மாறிய மானு , மாநில அளவிலான போட்டியில் சாம்பியன் ஆனார் . இடையே , மணிப்பூரில் பிரபல தற்காப்பு கலையான ' தாங் தா ' வையும் கற்றுத் தேர்ந்தார் . இவை அனைத்துக்கும் 2015 - ஆம் ஆண்டோடு முடுக்கு போட்டார் . அதன்பிறகு அவர் துப்பாக்கியை கையில் எடுத்தார் . அந்தத் துப்பாக்கி சுடுதல் துறையில் சாதிப்பேன் என்று தந்தையிடம் உறுதி அளித்தார் . தனது கிராமத்திலிருந்து 25 கி . மீ . தொலைவில் உள்ள துப்பாக்கி சுடுதல் பயிற்சி மையத்தில் சேர்ந்து துப்பாக்கி சுடுதல் பயிற்சி மேற்கொண்டார் . அடுத்த இரண்டு ஆண்டுகளுக்குள் 18 வயதுக்கு உள்பட்டோருக்கான இளையோர் பிரிவில் தேசிய துப்பாக்கி சுடுதல் போட்டியிலும் , 21 வயதுக்கு உள்பட்டோருக்கான ஜூனியர் பிரிவிலும் சாம்பியன் பட்டம் வென்றார் . அதனைத் தொடர்ந்து ஜூனியர் மற்றும் சீனியர் பிரிவு துப்பாக்கி சுடுதல் போட்டிகளில் பல பதக்கங்களை அள்ளினார் மானு பேக்கர் . கேரள மாநிலம் , திருவனந்தபுரத்தில் கடந்த டிசம்பரில் 61 - வது தேசிய துப்பாக்கி சுடுதல் சாம்பியன்ஷிப் போட்டி நடைபெற்றது . அதில் , உலகக் கோப்பையில் பலமுறை பதக்கங்களை வென்ற சீனியர் வீராங்கனை ஹீனா சித்துவின் சாதனையை முறியடித்து ஆச்சரியமளித்தார் மானு . 2017 - ல் நடைபெற்ற ஆசியான் ஜூனியர் துப்பாக்கி சுடுதல் சாம்பியன்ஷிப் போட்டியிலும் வெள்ளிப் பதக்கம் வென்றார் . தற்போது , மெக்ஸிகோவில் நடைபெறும் சர்வதேச துப்பாக்கி சுடுதல் விளையாட்டு சம்மேளனம் ( ஐஎஸ்எஸ்எஃப் ) சார்பிலான உலகக் கோப்பை போட்டியில் , தனிநபருக்கான 10 மீட்டர் ஏர் பிஸ்டல் பிரிவில் முதல்முறையாக தங்கம் வென்று சாதனை படைத்தார் . அதே போட்டியில் கலப்பு இரட்டையர் பிரிவில் சக நாட்டவரான ஓம் பிரகாஷ் மிதர்வாலுடன் இணைந்து இரண்டாவது முறையாக மீண்டும் தங்கம் வென்று சாதனை படைத்தார் . இதுவரை நடைபெற்ற உலகக் கோப்பை துப்பாக்கி சுடுதல் போட்டியில் ஏர் பிஸ்டல் பிரிவில் ஒட்டுமொத்தமாக இந்தியா பெற்ற 4 - வது தங்கம் இதுவாகும் . மானு பேக்கர் தனது முதல் உலகக் கோப்பை போட்டியிலேயே தொடர்ச்சியாக 2 தங்கப் பதக்கங்கள் வென்று ஒட்டுமொத்த தேசத்தையே திரும்பிப் பார்க்க வைத்திருக்கிறார் . மேலும் , இந்தியாவிலேயே மிக இளம் வயதில் துப்பாக்கி சுடுதல் உலகக் கோப்பையில் தங்கம் வென்றவர் மற்றும் சர்வதேச அளவில் இளம் வயதிலேயே உலகக் கோப்பையில் தங்கம் வென்ற 3 - வது நபர் என்ற சாதனையையும் மானு படைத்துள்ளார் . இந்த நிலையில் , அதே போட்டியில் இன்று ( மார்ச் 10 ) நடைபெறவுள்ள 25 மீட்டர் ஏர் பிஸ்டல் பிரிவில் பங்கேற்கும் மானு பேக்கர் , தாம் பங்கேற்ற முதல் உலகக் கோப்பை போட்டியிலேயே மூன்று தங்கம் வென்றவராக முத்திரை பதிக்க வேண்டும் என்பதே ஒட்டுமொத்த இந்தியர்களின் எதிர்பார்ப்பு .


தான் திருமணம் செய்துக்கொள்ள இருக்கும் பெண்ணை தினமும் நேரில் பார்த்துக் கொண்டிருப்பதாக நடிகர் விஷால் தெரிவித்து உள்ளார் இரும்புத்திரை’ வெற்றி விழாவில் நடிகர் விஷால் கலந்துக்கொண்டு படத்தின் கதை குருத்தும் , அவருடைய அரசியல் விருப்பம் குறித்தும் பேசி உள்ளார் . அதாவது , அண்மையில் வெளியான ' இரும்புத்திரை ' படம் டிஜிட்டல் இந்தியாவுக்கு எதிரான படமாக எடுக்கப்பட்டு இருந்தது . ஆதார் அட்டை முதல் தேர்தல் முறை வரை எல்லா மின்னணு செயல்பாடுகளில் இருக்கும் சிக்கல்களை அலசி இருந்தது . இந்த படத்தை பற்றி செய்தியாளர்கள் கேட்ட கேள்விக்கு பல சுவாரஸ்ய பதிகளை அளித்துள்ளார் நடிகர் விஷால் . அப்போது மின்னணி வாக்குப்பதிவு எந்திரம் பற்றி கேட்டபோது , ‘எனக்கு மின்னணு வாக்குப்பதிவு எந்திரத்தின் மீது நம்பிக்கை இல்லை . வாக்குசீட்டு முறையை தான் நம்புகிறேன் . என்னிடம் ஆதார் அட்டை இருக்கிறது . ஆனால் இன்னும் வங்கியில் அதை இணைக்கவில்லை . முன்பைவிட இப்போது இன்னும் விழிப்புணர்வோடு இருக்கிறேன் என தெரிவித்து உள்ளார் . மேலும் , மெர்சல் படம் போன்று ஏன் இந்த படம் அதிக விமர்சனத்திற்கு உள்ளாகவில்லை என்றால் , படத்தில் காட்டப்பட்டுள்ள அனைத்தும் உண்மை தான் என்பதை அனைவருமே ஒப்புக்கொள்ளும் விதத்தில் உள்ளது என தெரிவித்து உள்ளார் ஒரு வேலை அதிகம் முக்கியத்துவம் கொடுத்து , விமர்சனம் எழுந்திருந்தால் இந்த படத்தில் ப்ரோமோஷன் கிடைத்திருக்கும் என்பதில் எந்த மாற்றமும் இல்லை ஜனவரியில் நடிகர் சங்க கட்டடம் கட்டப்படும் அதற்கு முன்பாக ஜனவரியில் நடிகர் சங்க கட்டடம் கட்டப்பட்டு அடுத்த முகூர்த்த நாளிலேயே அங்கே தனது திருமணம் நடக்கும் என்றும் கூறினார் . மணப்பெண் யார் என்று கேட்டதற்கு ‘அவரை தினமும் பார்த்துக்கொண்டுதான் இருக்கிறேன்’ என்று மறைமுகமாக சொன்னார் . தினமும் பார்த்துக் கொண்டிருக்கும் அந்த அமணப்பெண் யார் என்று எல்லோராலும் எளிதில் யூகிக்கப்படும் நபர் வரலக்ஷ்மி தான் . ஏற்கனவே இவர்கள் இருவரும் பல ஆண்டு காலமாக காதலித்து வருவதாக அடிக்கடி செய்திகள் வெளிவந்த வண்ணம் உள்ளது . அதுமட்டு இல்லாமல் , சமீபத்தில் நடிகர் விஷால் கொடுத்த பேட்டியில் கூட வரலக்ஷ்மி பற்றி பொக்கிஷம் என கூறி புகழ்ந்து தள்ளினார் என்பது குறிப்பிடத்தக்கது .


அதிமுக பொது செயலாளர் சசிகலாவின் 2வது அண்ணன் வினோதகன் . இவரது மகன் மகாதேவன் . இன்று காலை குடும்பத்துடன் திருவிடைமருதூர் கோயிலுக்கு காரில் புறப்பட்டு சென்றார் . அப்போது , அவருக்கு திடீரென நெஞ்சுவலி ஏற்பட்டது . இதனால் , அதிர்ச்சியடைந்த அவரது குடும்பத்தினர் , உடனடியாக மகாதேவனை மீட்டு , கும்பகோணத்தில் உள்ள தனியார் மருத்துவமனைக்கு கொண்டு சென்றனர் . ஆனால் , செல்லும் வழியிலேயே அவர் பரிதாபமாக இறந்தார் . அதிமுக துணை பொது செயலாளர் டி . டி . வி . தினகரன் , தாய் மாமாவின் மகன் இறந்த சம்பவத்தை அறிந்ததும் , கடும் அதிர்ச்சியடைந்தார் . தஞ்சாவூருக்கு விரைந்துள்ளார் . மகாதேவன் , ஜெயலலிதா பேரவையின் மாநில செயலாளராக இருந்தார் . அப்போது , அதிமுகவின் அனைத்து மூத்த நிர்வாகிகளுடன் அவருக்கு தொடர்பு இருந்தது . இதையொட்டி அமைச்சர்கள் பலர் தஞ்சாவூர் செல்ல உள்ளனர் .


கமலின் சரித்திரம் , பூகோளம் எதுவும் தெரியாமல் அரைவேக்காட்டுத்தனமாக , ‘30 வருடமாக தமிழ் மக்களை சினிமா மோகத்தில் ஆழ்த்திய கமலுக்கு மத்திய அரசை விமர்சிக்க என்ன தகுதி இருக்கிறது’ என்று கேட்கிறார் பாரதிய ஜனதா கட்சியின் தேசிய செயலாளர் ஹெச் . ராஜா . இன்று கொருக்குப்பேட்ட 41 வது வார்டில் நடந்த செயல்வீரர்கள் கூட்டத்தில் கலந்துகொண்டு பேசிய ஹெச் . ராஜா , ’ கஜா புயலால் பாதிக்கப்பட்ட மக்களுக்காக எண்ணற்ற பணிகளை மத்திய அரசு துரிதமாக எடுத்து வருகிறது . இந்த நிலையில் புயல் பாதித்த இடங்களை 17 - வது நாளில் போய் பார்வையிட்ட கமல் மத்திய அரசு மக்களை வஞ்சிப்பதாக குற்றம் சாட்டி இருக்கிறார் . கடந்த 30 ஆண்டுகளாக தமிழக மக்களை சினிமா என்னும் மோகத்தில் ஆழ்த்தியிருக்கும் கமலுக்கு மத்திய அரசை விமர்சிக்க என்ன யோக்கியதை இருக்கிறது ? என்று காட்டமாக கேட்கிறார் . இவர்களுக்கு மத்தியில் உள்ள மற்ற பஞ்சாயத்துகளைப் பிறகு பார்த்துக்கொள்ளலாம் . வரலாறு முக்கியம் மங்குனி மந்திரியாரே என்னும் அடிப்படையில் கமல் தமிழக மக்களை சினிமா மோகத்தில் ஆழ்த்தி வருவது 30 ஆண்டுகளாக அல்ல , என்பதோடு ஹெச் . ராஜாவுக்கு தேவையான வரலாற்றுக் குறிப்பை எடுத்து வழங்கவும் கடமைப்பட்டிருக்கிறோம் . கமல் வயதுக்கு வந்த பிறகு நடித்த முதல் ‘ஏ’ படம் ‘அரங்கேற்றம்’ . படம் வெளிவந்த ஆண்டு 1973 . அதற்கு அடுத்து 1977ல் வெறுமனே கோவணம் மட்டுமே கட்டி நடித்த ‘16 வயதினிலே’க்குள்ளாக மட்டுமே அவர் நடித்த படங்களின் எண்ணிக்கை சுமார் 55 . இதில் ‘அரங்கேற்றம்’ தொடங்கி ‘உணர்ச்சிகள் , ’பருவகாலம்’ , ’ராசலீலா’ , ‘அந்தரங்கம்’ , ஞான் நின்ன பிரேமிக்குன்னு’ , ’நீ எண்டெ லஹரி’ போன்ற ஒரு டஜனுக்கும் மேற்பட்ட பிட்டுப் படங்களும் அடக்கம் . ஆக கமல் தமிழக மக்களை சினிமா மோகத்தில் ஆழ்த்தி வருவது 30 ஆண்டுகளாக அல்ல 45 வருடங்களாக என்பதை தெரிவித்து , இந்த தகவல் அளித்தமைக்கான பேட்டா , கன்வேயன்ஸை எதிர்பார்த்துக் காத்திருக்கிறோம் .


உலகின் மிக சிறந்த சொல் ‘செயல்’தான் . ஆனாலும் செயலுக்கு இணையான வீரியங்கள் சொல்லுக்கும் உண்டு . அதிலும் சமூகத்தில் முக்கிய நபர்கள் சொல்லும் சொல்லுக்கு ஏற்படும் பக்க விளைவுகளும் , வீரியமும் தனியே . அந்த வீரியமிக்க ‘சொற்களை’ டீல் செய்வதுதான் இந்த பகுதி . * அ . தி . மு . க . வில் நடப்பது பதவி சண்டை இல்லை . குடும்பங்களில் நடக்கும் பங்காளி சண்டை . இந்த பிரச்னைகள் விரைவில் முடியும் . - ஆர் . பி . உதயகுமார் . * ஊழல் இல்லாத நிர்வாகம் குறித்து , பா . ஜ . க . அரசு பேசுகிறது . ஆனால் , அரசின் செயல்பாட்டை பார்க்கும்போது , வலுவான லோக்பாலை கொண்டு வர விரும்பவில்லை என தெரிகிறது . - அன்னா ஹசாரே . * ம . தி . மு . க . வின் உறுப்பினர்களாக இருக்கிற இணையதள நண்பர்கள் , தற்போது தோழமை கட்சிகளுக்கு எதிராக எந்த விமர்சனத்தையும் செய்ய கூடாது . - வைகோ * தமிழக முதல்வர் பழனிசாமி , துணை முதல்வர் பன்னீர்செல்வம் மற்றும் அமைச்சர்கள் தினமும் ஒரு மணி நேரம் ஹிந்தி கற்றுக் கொள்கின்றனர் . வருங்காலத்தில் ‘ஹிந்தி வாழ்க’ என அவர்கள் கோஷம் எழுப்புவர் . - புகழேந்தி * சமூக நலன் கருதி , இனி கூடுமானவரை வன்முறை சார்ந்த காட்சிகளை திரைப்படங்களில் காட்டுவதை , திரைப்பட துறையினர் தவிர்க்க வேண்டும் . - சரத்குமார் . * காவிரிப் படுகையை ஓர் எண்ணெய் பீப்பாயாக மாற்றும் முயற்சிக்கு துணை போகும் விதமாக பேசுவதும் , நடந்து கொள்வதும் ஏற்புடையதல்ல . - கமல்ஹாசன் * நான் தான் கருணாநிதியின் தத்துப்பிள்ளை , ஆனால் இன்று நான் , தி . மு . க . வால் பயன்படுத்தப்பட்டு தூக்கி எறியப்பட்ட கறிவேப்பிலையாகிவிட்டேன் . - ராஜேந்தர் * மத்திய அரசின் தவறுகளை சுட்டிக்காட்டி தினமும் விமர்சிக்கும் , முன்னாள் மத்திய அமைச்சர் சிதம்பரத்தின் குரலைத் தடுக்கவும் , அவரது குடும்பத்துக்கும் , காங்கிரஸ் கட்சிக்கும் அவப்பெயர் ஏற்படுத்தும் நோக்கத்திலேயே கார்த்தி சிதம்பரத்தின் கைது நடந்துள்ளது . - திருநாவுக்கரசர் * நம் அன்றாட வாழ்வில் நடக்கும் சம்பவங்களைப் பார்த்து , அந்த அனுபவங்களை திரைப்படத்தில் பிரதிபலிக்கும் குணம் கொண்டவர் நடிகர் சல்மான் கான் . - காத்ரீனா கைஃப் * தமிழ் மொழியை தெரியாதவர்களுக்கு சர்க்கரை என்ற சொல் இரைச்சலாக இருக்கும் , ஆனால் நிலவேம்பு எனும் சொல்தான் காதுக்கு இனிப்பாக இருக்கும் . - மதன் கார்க்கி


கமலை கலாய்க்கும் தெர்மோகோல் புகழ் . . ! அரசியல் களத்தில் நடிகர் கமல் ஒரு நகைச்சுவை நடிகராகிவிட்டார் என தெர்மோகோல் புகழ் செல்லூர் ராஜு தெரிவித்து உள்ளார் தமிழகத்தில் கடந்த சில நாட்களாகவே காவிரி மேலாண்மை வாரியம் அமைக்க வேண்டும் என வலியுறுத்தி , பொதுமக்கள் , பல்வேறு கட்சிகள் , திமுக மற்றும் காங்கிரஸ் கட்சிகள் போராடி வருகின்றனர் . ஆளும் கட்சியான அதிமுகவும் ஒரு நாள் உண்ணாவிரத போராட்டத்தில்ந ஈடுபட்டனர் . இந்நிலையில் , மதுரையில் செய்தியாளர்களிடம் பேசிய தெர்மாகோல் புகழ் செல்லார்ந ராஜு , திமுக பற்றியும் , மக்கள் நீதி மய்யம் தலைவர் கமல் பற்றியும் கருத்து தெரிவித்து உள்ளார் திமுக பற்றி சொல்லும் போது , காவிரி விவகாரத்தில் திமுக காங்கிரஸ் பொய்யாக நடிகின்றன என்றும் , சினிமாவில் உலக நாயகனாக நடித்த நடிகர் கமல் , அரசியல் களத்தில் நகைச்சுவை நடிகராகி விட்டார் என்று கூறுகிறார் . இவர் தமிழக முதல்வராகி விடுவார் என கனவு காண்கிறார் . ஆனால் அது பலிக்காது எனவும் தெரிவித்துள்ளார் தெர்மாகோல் புகழ் செல்லூர் ராஜு


பெங்களூரில் திருமண நிகழ்ச்சி ஒன்றில் கலந்து கொண்டுவிட்டு நேற்று ரஜினி சென்னை திரும்பினார் . விமானநிலையத்தில் வைத்து செய்தியாளர்களை சந்தித்த அவரிடம் செய்தியாளர் ஒருவர் ஏழு பேரை விடுவிக்கலாம் என்கிற பரிந்துரையை மத்திய அரசு திருப்பி அனுப்பியது குறித்து கேள்வி எழுப்பினார் . அந்த செய்தியாளர் ஏழு பேரை விடுவிக்கலாம் என்கிற பரிந்துரையை மத்திய அரசு திருப்பி அனுப்பிவிட்டதாக கூறினாரே தவிர ஏழு தமிழர்கள் என்று கூறவில்லை . இதனால் தான் ரஜினிகாந்த் எந்த ஏழு பேர் என்று பதில் கேள்வி எழுப்பினார் . அதற்கு பேரறிவாளன் உள்ளிட்ட ஏழு பேர் என்று அந்த செய்தியாளர் விளக்கம் அளித்தார் . அதற்கு ரஜினி அந்த ஏழு பேரையும் தனக்கு தெரியாது என்று கூறிவிட்டதாக ஒரு சில ஊடகங்களில் செய்திகள் வெளியாகின . ஆனால் ரஜினி கூறியது , ஏழு தமிழர்களை விடுவிக்க வேண்டும் என்கிற பரிந்துரையை மத்திய அரசு திருப்பி அனுப்பியது தனக்கு தெரியாது என்கிற அர்த்தத்திலேயே தெரிவித்தார் . அந்த செய்தியாளர் மீண்டும் மீண்டும் அதே கேள்வியை கேட்க முயன்ற போது தான் ரஜினி , இல்லங்க நான் இப்ப தான் வந்து இருக்கேன் எனக்கு உண்மையிலேயே தெரியாது என்று பதில் அளித்தார் . அதாவது தமிழர்கள் ஏழு பேரையும் தனக்கு தெரியாது என்று ரஜினி எங்குமே கூறவில்லை . அவர்கள் ஏழு பேரையும் விடுவிக்குமாறு தமிழக அரசின் பரிந்துரையை மத்திய அரசு நிராகரித்துவிட்டது என்கிற தகவல் தான் தனக்கு தெரியாது என்று ரஜினி தெரிவித்துள்ளார் . மேலும் அந்த தமிழர்கள் ஏழு பேர் விவகாரத்தில் உங்களின் நிலைப்பாடு என்ன என்று ஒரு பெண் செய்தியாளர் கேள்வி எழுப்பினார் . அப்போது மற்றொரு செய்தியாளர் பண மதிப்பிழப்பு நடவடிக்கை குறித்தும் கேள்வி எழுப்பினார் . இதனால் பெண் செய்தியாளர் எழுப்பிய கேள்வியை ரஜினி முழுமையாக புரிந்து கொள்ளாமல் தனக்கு தெரியாது என்று கூறிவிட்டார் . அதாவது ரஜினி அந்த பெண் செய்தியாளர் எழுப்பிய கேள்வியை சரியாக புரிந்து கொள்ளாதது அவர் பேசுவதிலேயே தெரிந்தது . ஆனால் ரஜினி எந்த இடத்திலும் ஏழு தமிழர்களை தனக்கு தெரியாது என்று கூறவே இல்லை .


புதிய படங்கள் வெளியானால் அதே நாளில் படத்தை இணையத்தில் சட்டவிரோதமாக வெளியிடுவதில் முன்னணியில் நிற்கிறது தமிழ் ராக்கர்ஸ் . வெளியான சில நாட்களில் படத்தின் ஹெச்டி பிரின்ட்டையும் வெளியிடுகிறது . தமிழ் ராக்கர்ஸை முடக்குவதற்காக தமிழ்த் திரைப்படத் தயாரிப்பாளர்கள் சங்கம் பல்வேறு நடவடிக்கைகளை மேற்கொண்டு வருகிறது . ஆனால் , தமிழ் ராக்கர்ஸை முடக்க முடியவில்லை . விஜய் நடிப்பில் , முருகதாஸ் இயக்கத்தில் இன்று தீபாவளியை முன்னிட்டு சர்கார் வெளியாகிறது . இந்தப் படத்துக்கு மிகப்பெரிய அளவில் எதிர்பார்ப்பு இருக்கும் நிலையில் , இந்தப் படத்தின் ஹெச்டி பிரின்ட் இணையதளத்தில் வெளியிடப்படும் எனத் தமிழ் ராக்கர்ஸ் ட்விட்டர் பக்கத்தில் தெரிவிக்கப்பட்டுள்ளது . திரைப்படங்கள் சட்டவிரோதமாக வெளிவருவதைத் தடுப்பதற்காக ஒவ்வொரு திரையரங்கிலும் சிசிடிவி கேமராவைப் பொறுத்த வேண்டும் என விஷால் தலைமையிலான தயாரிப்பாளர்கள் சங்கம் ஏற்கெனவே கோரிக்கை வைத்தது . தற்போது தமிழ் ராக்கர்ஸின் அறிவிப்பின் காரணமாக தயாரிப்பாளர்கள் சங்கம் சார்பாக அதன் கௌரவச் செயலாளர் எஸ் . எஸ் . துரைராஜ் தமிழ்நாடு திரையரங்க உரிமையாளர்கள் சங்கத்துக்குக் கடிதம் எழுதியுள்ளார் . அதில் ஒவ்வொரு திரையரங்கிலும் , ஒருவரை நியமித்துக் கண்காணிப்பு பணியை மேற்கொள்ள வேண்டும் என்றும் , யாரேனும் , செல்போனிலோ , கேமரா மூலமாகவோ படத்தைப் பதிவு செய்தால் உடனடியாக காவல் துறையிடம் ஒப்படைக்கப்பட வேண்டும் என்றும் கூறியுள்ளார் .


14வது ஆசிய கோப்பை கிரிக்கெட் தொடர் ஐக்கிய அரபு அமீரகத்தில் நடந்துவருகிறது . லீக் போட்டிகள் முடிந்து சூப்பர் 4 சுற்று நடந்துவருகிறது . இந்தியா , பாகிஸ்தான் , வங்கதேசம் மற்றும் ஆஃப்கானிஸ்தான் ஆகிய 4 அணிகளும் சூப்பர் 4 சுற்றில் ஆடிவருகின்றன . இந்த தொடரின் லீக் போட்டியில் , ஓராண்டுக்கு பிறகு இந்தியா மற்றும் பாகிஸ்தான் அணிகள் மோதியதால் அதன்மீதான எதிர்பார்ப்பு அதிகமாக இருந்தது . கடந்த ஆண்டு இங்கிலாந்தில் நடந்த சாம்பியன்ஸ் டிராபி இறுதி போட்டியில் பாகிஸ்தானிடம் படுதோல்வி அடைந்த இந்திய அணி , கடந்த புதன்கிழமை துபாயில் நடந்த போட்டியில் பாகிஸ்தானை 8 விக்கெட்டுகள் வித்தியாசத்தில் வீழ்த்தி பழிதீர்த்தது . இந்தியா பாகிஸ்தான் இடையே சுமூக உறவு இல்லாததால் , இரு அணிகளுக்கும் இடையே கிரிக்கெட் தொடர் நடத்தப்படுவதில்லை . ஐசிசி நடத்தும் சர்வதேச தொடர்களில் மட்டுமே இரு அணிகளும் கலந்துகொள்கின்றன . பாகிஸ்தான் ராணுவம் அத்துமீறி அவ்வப்போது இந்திய எல்லைக்குள் தாக்குதல் நடத்திவருகிறது . இதனால் இரு நாடுகளுக்கும் இடையே மோதல் போக்கு நீடித்துவருகிறது . இந்தியா - பாகிஸ்தான் என்றாலே எதிரி நாடுகளாகவே பார்க்கப்படுகின்றன . இந்நிலையில் , இந்தியா - பாகிஸ்தான் என்றால் எதிரி அல்ல ; நாம் சகோதரர்களே என்பதை பறைசாற்றும் விதமாக அமைந்துள்ளது பாகிஸ்தான் இளைஞரின் செயல் . கடந்த 19ம் தேதி துபாயில் இந்தியா பாகிஸ்தான் இடையேயான போட்டி நடந்தது . கிரிக்கெட் போட்டிகள் தொடங்குவதற்கு முன்பாக போட்டியில் பங்கேற்கும் இரு நாடுகளின் தேசிய கீதம் ஒலிக்கப்படுவது வழக்கம் . அந்தவகையில் , இந்தியா - பாகிஸ்தான் இடையேயான போட்டியின் போது , இருநாடுகளின் தேசிய கீதமும் ஒலிக்கப்பட்டது . அப்போது , இந்தியாவின் தேசிய கீதம் ஒலிக்கப்பட்டபோது மைதானத்தில் இருந்த பாகிஸ்தான் ரசிகர் ஒருவர் , இந்திய தேசிய கீதத்தை பாடினார் . தோளில் பாகிஸ்தான் தேசிய கொடியை போட்டுக்கொண்டு இந்திய தேசிய கீதத்தை பாடினார் அந்த இளைஞர் . அந்த வீடியோ சமூக வலைதளங்களில் தற்போது வைரலாகிவருகிறது . இந்த வீடியோவை இரு நாட்டினரும் அதிகளவில் சமூக வலைதளங்களில் பகிர்ந்து வருகின்றனர் .


மாட்ரிட் ஓபன் டென்னிஸ் மகளிர் ஒற்றையர் பிரிவில் செக் . நாட்டின் பெட்ரா விட்டோவா மூன்றாவது முறையாக சாம்பியன் பட்டம் வென்றார் . மாட்ரிட் ஓபன் சர்வதேச டென்னிஸ் போட்டி ஸ்பெயினில் நடந்தது . இதில் பெண்கள் ஒற்றையர் பிரிவில் நடந்த இறுதி ஆட்டத்தில் பெட்ரா கிவிடோவாவும் ( செக்குடியரசு ) , கிகி பெர்டென்சும் ( நெதர்லாந்து ) மோதினர் . இந்தப் போட்டி சனிக்கிழமை இரவு நடைபெற்றது . இதன் இறுதி ஆட்டத்தில் நீண்ட போராட்டத்திற்கு பின் நெதர்லாந்தின் கிக்கி பெர்டன்ஸை 7 - 6,4 - , 6 - 3 என்ற செட் கணக்கில் வென்றார் 10 - ஆம் நிலை வீராங்கனையான விட்டோவா . அதன்மூலம் அவர் சாம்பியன் வென்றார் . விட்டோவா ஏற்கெனவே 2011,2015 - இல் மாட்ரிட் ஓபன் பட்டங்களை வென்றவர் . நிகழாண்டில் அவர் பெறும் 4 - வது பட்டமாகும் . பெர்டன்ஸ் ஏற்கெனவே மரியா ஷரபோவா , கரோலினா வோஸ்னியாக்கியை வென்றவர் என்பது குறிப்பிடத்தக்கது . இதன் மூலம் மாட்ரிட் ஓபன் பட்டத்தை அதிக முறை ருசித்த வீராங்கனை என்ற சிறப்பை கிவிடோவா பெற்றார் . இந்த வெற்றியின் மூலம் அவர் தரவரிசையில் 10–வது இடத்தில் இருந்து 8–வது இடத்துக்கு முன்னேறுகிறார் .


மத்திய பட்ஜெட் கூட்டம் தொடங்கி நடைபெற்றுவருகிறது . நிதியமைச்சர் அருண் ஜேட்லி மத்திய பட்ஜெட்டை தாக்கல் செய்துவருகிறார் . கூட்டம் தொடங்கியதும் உயிரிழந்த எம்பிக்கு இரங்கல் தெரிவிக்கப்பட்டது . இதையடுத்து நிதியமைச்சர் அருண் ஜேட்லி பட்ஜெட்டை தாக்கல் செய்ய தொடங்கினார் . பணமதிப்பு நீக்க நடவடிக்கையால் , ரொக்க பரிவர்த்தனை குறைந்து டிஜிட்டல் பரிவர்த்தனைகள் ஊக்குவிக்கப்பட்டுள்ளன . உலகின் வளர்ந்த பொருளாதார நாடுகளின் பட்டியலில் இந்தியா விரைவில் 5வது இடத்தை பிடிக்கும் என எதிர்பார்க்கப்படுகிறது . சிறிது முடக்கத்தை சந்தித்திருந்த உற்பத்தித்துறை மீண்டும் பழைய நிலையை அடைந்துள்ளது . இந்த நிதியாண்டில் இரண்டாவது பாதியில் இந்தியாவின் வளர்ச்சி 7.5 % ஆக இருக்கும் . உற்பத்தித்துறை மீண்டும் சிறந்த நிலையை அடைந்துள்ளதால் , இந்த ஆண்டில் 15 % ஏற்றுமதி அதிகரிக்கும் என எதிர்பார்க்கப்படுகிறது . அரசின் நலத்திட்டங்களும் மானியங்களும் சரியான மக்களுக்கு சென்றடைகிறது . சிறந்த நிர்வாகத்தை வழங்குவதில் பிரதமர் மோடி உறுதியாக இருக்கிறார் . மானியங்கள் மக்களுக்கு சென்றடைவதில் , இடைநிலைகளை களைந்து நேரடியாக மக்களிடம் அரசு நேரடியாக கொண்டு சேர்த்துள்ளது என நிதியமைச்சர் தெரிவித்தார் .


காவல்துறையின் மிருகத்தனமான செயலை வன்மையாக கண்டிப்பதாகவும் , தூத்துக்குடி துப்பாக்கிசூடு சம்பவம் தமிழக அரசு உளவுத்துறையின் தோல்வியைக் காட்டுவதாகவும் நடிகர் ரஜினிகாந்த் கூறியுள்ளார் . ஸ்டெர்லைட் ஆலையை நிரந்தரமாக மூடக்கோரி தூத்துக்குடி மக்கள் போராட்டம் நடத்தி வருகின்றனர் . நேற்று 100 - வது நாளில் நடந்த போராட்டத்தின்போது , பயங்கர கலவரம் ஏறப்ட்டது . போலீஸ் வாகனம் உட்பட பல்வேறு வாகனங்கள் எரிக்கப்பட்டன . ஆட்சியர் அலுவலகங்கள் சூறையாடப்பட்டன . இந்த கலவரத்தின் இறுதியில் , ஆர்ப்பாட்டம் நடத்தியவர்கள் மீது போலீசார் துப்பாக்கிச்சூடு நடத்தினர் . இதில் 12 பேர் பரிதாபமாக உயிரிழந்தனர் . துப்பாக்கிச்சூடு சம்பவத்துக்கு பலர் கடும் கண்டனம் தெரிவித்து வருகின்றனர் . மு . க . ஸ்டாலின் , கமல ஹாசன் , திருநாவுக்கரசர் , தொல் திருமாவளவன் உள்ளிட்ட பலர் தூத்துக்குடி சென்று அங்கு பாதிக்கப்பட்ட மக்களின் குறைகளைக் கேட்டனர் . போலீசாரின் கண்மூடித்தனமான தாக்குதலுக்கு அவர்கள் கண்டனமும் தெரிவிதது வருகின்றனர் . தூத்துக்குடி சம்பவம் குறித்து நடிகர் ரஜினிகாந்த் நேற்று அறிக்கை ஒன்றை வெளியிட்டிருந்தார் . இந்த சம்பவம் குறித்து கடும் கண்டனம் தெரிவித்திருந்தார் . இந்த நிலையில் இன்று தனது டுவிட்டர் பக்கத்தில் , துப்பாக்கிசூடு சம்பவத்துக்கு கண்டனம் தெரிவித்து வீடியோ ஒன்றை வெளியிட்டுள்ளார் . அதில் , தூத்துக்குடி சூப்பாக்கிசூடு சம்பவம் , தமிழக அரசு , உளவுத்துறையின் தோல்வியைக் காட்டுகிறது . தூத்துக்குடி ஸ்டெர்லைட் ஆலை விவகாரத்தில் , தமிழக அரசு அலட்சியமாக செயல்படுவதாக அவர் குற்றம்சாட்டியுள்ளார் . காவல் துறையின் மிருகத்தனமான செயலை வன்மையாக கண்டிப்பதாகவும் , துப்பாக்கிச்சூட்டில் உயிரிழந்தவர்களின் குடும்பத்தாருக்கு இரங்கலையும் ரஜினி தெரிவித்துள்ளார் .